pythainlp/thai-wiki-dataset-v4 huggingface dataset:
โกทูโนว์

โกทูโนว์ (GotoKnow.org) เป็นเว็บไซต์ให้บริการบล็อก สำหรับแลกเปลี่ยนเรียนรู้บนอินเทอร์เน็ต พัฒนาโดย ดร.จันทวรรณ ปิยะวัฒน์ และ ผศ. ดร.ธวัชชัย ปิยะวัฒน์ จากคณะวิทยาการจัดการ มหาวิทยาลัยสงขลานครินทร์ เปิดให้บริการเมื่อวันที่ 27 พฤษภาคม พ.ศ. 2548 โดยในขณะนั้นมีเครื่องเซิร์ฟเวอร์อยู่ที่ ซานฟรานซิสโกประเทศสหรัฐอเมริกา ก่อนที่จะย้ายมาเมืองไทยในวันที่ 23 ตุลาคม พ.ศ. 2549 ภายใต้การสนับสนุนหลักจากสถาบันส่งเสริมการจัดการความรู้เพื่อสังคม (สคส.) โดยภายในเว็บไซต์มีการแบ่งย่อยเนื้อหาการแลกเปลี่ยนเรียนรู้ออกเป็นกลุ่มเนื้อหาต่าง ๆ เช่น ชุมชนเบาหวาน ชุมชนอาหารปลอดภัย ชุมชนการป้องกันโรค นอกจากนี้ ในแต่ละหน้าจะเชื่อมโยงกันตามกลุ่มป้ายเพื่อง่ายต่อการค้นหาและเชื่อมโยงเนื้อหาที่ใกล้เคียงกันไว้ด้วยกัน
ผู้เขียน GotoKnow ส่วนใหญ่เป็นผู้เชี่ยวชาญจากหลายสาขาวิชา จากองค์กรเอกชน หน่วยงานรัฐบาล วงการศึกษา และวงการแพทย์ โดยมีผู้เขียนมากกว่า 65,000 คน และมีผู้เข้าชมกว่า 21,000 คนต่อวัน โดยเฉพาะในวงการศึกษาศาสตราจารย์นายแพทย์วิจารณ์ พานิช และคณะได้นำหลักการแนวคิดในการจัดการความรู้มาเผยแพร่ให้กับผู้บริหารต้นแบบของสำนักงานเลขาธิการสภาการศึกษา รุ่นที่ 1 และรุ่นที่ 2 ระหว่างปี พ.ศ. 2545-2547 และได้มีนักการศึกษาหลายท่านนำไปขยายผลต่อยอดการจัดการความรู้สู่การปฏิบัติ เช่น ดร.ปฐมพงศ์ ศุภเลิศ ได้เขียนหนังสือ "การจัดการความรู้สู่การประยุกต์ใช้ในสถานศึกษา" เพื่อเป็นเอกสารประกอบการเรียนการสอนรายวิชาการจัดการความรู้ ของนิสิตนักศึกษาระดับบัณฑิตศึกษาในมหาวิทยาลัย
ซอฟต์แวร์ที่ใช้ในรุ่นปัจจุบันเป็นซอฟต์แวร์เสรีในชื่อ "KnowledgeVolution" ที่พัฒนาโดย ดร.จันทวรรณ ปิยะวัฒน์ และ ผศ. ดร.ธวัชชัย ปิยะวัฒน์ ซึ่งซอฟต์แวร์นี้ใช้ลิขสิทธิ์แบบ GPL ภายใต้ลิขสิทธิ์ของสถาบันส่งเสริมการจัดการความรู้เพื่อสังคม
สำหรับการบริหารจัดการ GotoKnow.org นั้น ในช่วง 3 ปีแรกของการดำเนินงานได้รับการสนับสนุนงบประมาณในพัฒนาระบบและบริหารจัดการจากสถาบันส่งเสริมการจัดกาความรู้เพื่อสังคม (สคส.) อีกทั้งในช่วงก่อนหมดทุนในปีที่ 3 ได้มีการรับเงินบริจาคจากสมาชิก GotoKnow.org เพื่อสมทบทุน "กองทุนเพื่อการบริหารจัดการ GotoKnow.org / Learners.in.th" และ ณ ปัจจุบัน GotoKnow.org ได้รับการสนับสนุนหลักจากสำนักงานกองทุนสนับสนุนการสร้างเสริมสุขภาพ (สสส.) ซึ่งเป็นทุนสนับสนุนในการพัฒนาระบบและบริหารจัดการเป็นระยะเวลา 3 ปี
การพัฒนา GotoKnow.org.
GotoKnow.org ได้ติดตั้งซอฟต์แวร์ที่มีชื่อว่า KnowledgeVolution ซึ่งเป็นระบบการจัดการความรู้ระดับองค์กร (Open-Source Web-Based Enterprise Knowledge Management System) ชิ้นแรกของประเทศไทย ที่พัฒนาโดยทีมงาน UsableLabs และ โดยเริ่มแรกของการพัฒนานั้น ได้รับการสนับสนุนหลักจาก มูลนิธิสถาบันส่งเสริมการจัดการความรู้เพื่อสังคม (สคส.) สำนักงานกองทุนสนับสนุนการวิจัย (สกว.) มหาวิทยาลัยสงขลานครินทร์ และสำนักงานกองทุนสนับสนุนการสร้างเสริมสุขภาพ (สสส.)
KnowledgeVolution เป็นซอฟต์แวร์ที่พัฒนาในรูปแบบเผยแพร่รหัสต้นฉบับ (Source Code) หรือที่เรียกกันโดยทั่วไปว่าโอเพนซอร์ซ ให้ผู้ที่สนใจไม่ว่าจะเป็นองค์กรใด ๆ สามารถนำไปติดตั้งใช้งานทั้งในเครือข่ายแบบอินทราเน็ตหรืออินเทอร์เน็ต โดยไม่มีค่าใช้จ่ายใด ๆ
โกทูโนว์เป็นเว็บไซต์ที่มีผู้เข้าชมจากประเทศไทยมากเป็นอันดับที่ 261 (19 กันยายน 2557) จากการจัดอันดับโดยอะเล็กซา
ลายกระหนก

ลายกระหนก เป็นลายพื้นฐานหนึ่งที่สำคัญของลายไทยในงานจิตรกรรมไทย มีพื้นฐานจากสามเหลี่ยมชายธง (สามเหลี่ยมมุมฉาก) อาจมีตัวเดียว หรือหลายตัวก็ได้ มักมีฐานมุมแหลมหันไปทางเดียวกัน โดยมีขนาดและสัดส่วนที่แตกต่างกันไป ลายกระหนกที่สำคัญ ได้แก่ กระหนกสามตัว กระหนกเปลว กระหนกใบเทศ จากนั้นก็เป็นกระหนกผักกูด กระหนกกอ เป็นต้น
ความหมาย.
ความหมายตามพจนานุกรม ฉบับราชบัณฑิตยสถาน ปี พ.ศ. 2525 ให้ความหมายว่า กระหนก หมายถึงลวดลาย แต่จะสะกดว่า กนก ก็ได้ด้วย, กนก หมายถึงทอง
สมเด็จพระเจ้าบรมวงศ์เธอเจ้าฟ้ากรมพระยานริศรานุวัตติวงศ์ ทรงอธิบายใน พระนิพนธ์สาส์นสมเด็จ ว่า "กนก" คงใช้เรียกตู้ลายทอง (ตู้ลายรดน้ำ) แล้วเข้าใจผิดไปว่า ลวดลายนั้นเป็น "กนก"
บ่อเกิดแห่งลายไทย.
ลายไทยมีบ่อเกิดมาจากธรรมชาติ ได้แก่
กำเนิดของลายกระหนก และกระหนกสามตัว.
ต้นแบบของลายกระหนก มาจากหางไหล ซึ่งเป็นลายที่มาจากลักษณะของเปลวไฟ 
กระหนกสามตัวเป็นแม่ลาย ถือเป็นแม่แบบของกระหนกทั้งหลาย 
ประเภทของลายกระหนก.
ลายกระหนกแบ่งเป็นประเภทใหญ่ ๆ ได้ ดังนี้คือ
รัฐประหารในสยาม มิถุนายน พ.ศ. 2476

รัฐประหารในสยาม มิถุนายน พ.ศ. 2476 เป็นรัฐประหารในสยาม เกิดขึ้นเมื่อวันอังคารที่ 20 มิถุนายน พ.ศ. 2476 นำโดย พันเอก พระยาพหลพลพยุหเสนา ยึดอำนาจการปกครองของนายกรัฐมนตรี พระยามโนปกรณ์นิติธาดา
เหตุการณ์.
รัฐประหารครั้งนี้มีหลังจากที่หลวงประดิษฐ์มนูธรรมถูกบังคับให้ออกจากประเทศไทย ด้วยถูกโจมตีว่าเป็นคอมมิวนิสต์จากการเสนอสมุดปกเหลือง ตามด้วยการที่พระยามโนปกรณ์นิติธาดาประกาศพระราชกฤษฎีกาปิดสภาฯ และงดใช้รัฐธรรมนูญบางมาตราตั้งแต่ต้นเดือนเมษายน
ความสัมพันธ์ระหว่างคณะราษฎร กับ ก้อน หุตะสิงห์ ได้ตกตํ่าจนเกือบเหลือศูนย์
ในเดือนมิถุนายน สี่ทหารเสือคณะราษฎรลาออกจากตำแหน่งสำคัญทางทหาร พระยามโนปกรณ์นิติธาดาจึงแอบร่วมมือกับพันโทพระยาศรีสิทธิสงคราม ว่าที่เจ้ากรมยุทธการทหารบก วางแผนจับกุมและประหารชีวิตคณะราษฎรจำนวนหกสิบคน แต่ข่าวรั่วถึงพันโทหลวงพิบูลสงครามเสียก่อน
ในเวลาหัวค่ำของคืนวันที่ 20 มิถุนายน พ.ศ. 2476 คณะทหารบก, ทหารเรือ และพลเรือน นำโดยพระยาพหลพลพยุหเสนา, หลวงพิบูลสงคราม และหลวงศุภชลาศัย ได้ทำรัฐประหารยึดอำนาจ โดยอ้างเหตุผลว่าเพราะรัฐบาลกระทำการเป็นเผด็จการ ทำลายระบอบใหม่
เมื่อรัฐบาลสิ้นสุดลงผู้สนับสนุนเช่น พระยาทรงสุรเดช ถูกกีดกันออกจากแวดวงการเมือง ด้านพระยาโนปกรณ์นิติธาดา ต้องเดินทางไปที่ปีนัง พระยาพหลพยุหเสนา มอบหมายให้เจ้าพระยาพิชัยญาติ ประธานสภาผู้แทนราษฎร นำความกราบบังคมทูล พระบาทสมเด็จพระปกเกล้าเจ้าอยู่หัว ณ วังไกลกังวล หัวหิน โปรดเกล้าให้เปิดการประชุมสภาพร้อมถวายรายงานเรื่องการยึดอำนาจ
ผลสืบเนื่อง.
พระยาพหลพลพยุหเสนามอบหมายให้เจ้าพระยาพิชัยญาติ ประธานสภาผู้แทนราษฎร นำความกราบบังคมทูลพระบาทสมเด็จพระปกเกล้าเจ้าอยู่หัว ณ วังไกลกังวล หัวหิน เพื่อโปรดเกล้าฯ ให้เปิดประชุมสภาฯ พร้อมถวายรายงานเรื่องการยึดอำนาจ ที่ประชุมสภาลงมติเลือกพระยาพหลพลพยุหเสนาเป็นนายกรัฐมนตรีคนใหม่ พระยาพหลพลพยุหเสนาดำรงตำแหน่งเพียงสิบวันก็ประกาศลาออกจากตำแหน่งนายกรัฐมนตรี ด้วยเห็นว่าตนเป็นผู้บัญชาการทหารบก มิสมควรจะเป็นผู้นำรัฐบาล แต่ในหลวงยับยั้งการลาออก
อีกด้านหนึ่ง บุคคลสำคัญรัฐบาลชุดที่แล้ว เช่น พระยาทรงสุรเดช ก็เดินทางออกนอกประเทศและถูกกีดกันจากแวดวงการเมือง ส่วนพระยามโนปกรณ์นิติธาดาเลือกเดินทางลี้ภัยไปที่ปีนัง อีกด้านหนึ่ง พระยาศรีสิทธิสงครามก็แค้นหลวงพิบูลสงครามถึงขั้นประกาศว่าจะต้องฆ่าให้ตาย
การรัฐประหารในครั้งนี้มีบันทึกของพระยาพหลพลพยุหเสนาไว้ว่า ง่ายดายกว่าเมื่อครั้งปฏิวัติวันที่ 24 มิถุนายน พ.ศ. 2475 ซึ่งการรัฐประหารครั้งนี้ ผู้ก่อการต้องกระทำ หาไม่แล้ว อาจจะถูกจัดการหมดทั้งคณะจากกลุ่มที่นิยมระบบการปกครองแบบเก่าก็ได้
เจ้าจอมมารดาจันทร์ ในรัชกาลที่ 4

เจ้าจอมมารดาจันทร์ในรัชกาลที่ 4 เป็นบุตรีคนรองสุดท้องของพระยาพิพิธสมบัติ (ทองสุก) ผู้สำเร็จราชการเมืองตราด มีมารดาเป็นชาวจังหวัดตราด คุณตาชื่อ “หยง” เป็นจีนฮกเกี้ยนที่เข้ามาตั้งหลักแหล่งค้าขายที่เมืองตราด คุณยายชื่อ “อิ่ม” เป็นคนพื้นเพเมืองตราด
เมื่อพระยาพิพิธสมบัติถึงแก่อนิจกรรมในตอนต้นรัชกาลพระบาทสมเด็จพระจอมเกล้าเจ้าอยู่หัว บุตรชายคนหนึ่งของพระยาพิพิธสมบัติได้รับพระบรมราชโองการโปรดเกล้าฯ ให้เป็นผู้สำเร็จราชการเมืองตราดสืบต่อจากบิดา ท่านเจ้าเมืองคนใหม่นี้ภายหลังได้รับพระราชทานบรรดาศักดิ์เป็น “พระยาพิพิธฤทธิเดชวิเศษสิงหนาถ” และพระยาพิพิธฤทธิเดชวิเศษสิงหนาถนี้เองที่เป็นผู้ชักชวนให้เจ้าจอมมารดาจันทร์ซึ่งขณะนั้นอยู่ในวัยรุ่นสาวมีรูปโฉมงดงามเป็นที่เลื่องลือไปทั่วเมืองตราด ให้เข้ามารับราชการสนองพระเดชพระคุณในพระบรมมหาราชวัง จนได้รับพระมหากรุณาธิคุณชุบเลี้ยงให้เป็นพระสนมเอก พระราชทานเครื่องยศพานทองคำ เครื่องใช้สอยทองคำ หีบทองลงยาราชาวดี กับได้เบี้ยหวัดเงินปี ปีละ 10 ชั่ง
เจ้าจอมมารดาจันทร์ได้รับราชการสนองคุณพระกรุณา ฯ ถวายพระประสูติกาลพระเจ้าลูกเธอและพระเจ้าลูกยาเธอทั้งสิ้น 4 พระองค์ คือ
ในระหว่างการรับราชการในพระบรมมหาราชวังเพื่อสนองคุณพระกรุณานั้น เมื่อพระบาทสมเด็จพระจอมเกล้าเจ้าอยู่หัว มีพระบรมราโชบายที่จะอนุรักษ์และฟื้นฟูศิลปวัฒนธรรมไทยในเรื่องศิลปะการแสดง โดยพระราชทานพระบรมราชานุญาตให้หัดละครแสดงโดยสตรีล้วนขึ้นเป็นครั้งแรก และยังพระราชทานพระบรมราชานุญาตให้นำบทพระราชนิพนธ์ไปเล่นได้ โดยโปรดเกล้าฯ ให้ทำประกาศว่าด้วย ละครผู้หญิง พ.ศ. 2398 อนุญาตให้เจ้านาย ขุนนาง และผู้มีบรรดาศักดิ์หัดละครผู้หญิงขึ้นได้ แต่ได้ขอจำกัดสิทธิ์บางประการไว้สำหรับละครหลวง เช่น รัดเกล้ายอด เครื่องแต่งตัวลงยา พานทอง หีบทอง ซึ่งใช้เป็นเครื่องยศ เครื่องประโคมแตรสังข์ และห้ามมิให้บังคับผู้ที่ไม่สมัครใจเล่นละครให้ได้รับความเดือดร้อน เจ้าจอมมารดาจันทร์จึงได้ตั้งโรงละครขึ้นคณะหนึ่งในพระบรมมหาราชวังเพื่อสนองพระบรมราโชบายนี้ ทำการฝึกซ้อม และจัดแสดงจนเป็นที่รู้จัก ซึ่งตัวละครจากโรงละครของเจ้าจอมมารดาจันทร์นี้ ต่อมาได้เป็นครูหัดละครให้โรงละครอื่น ๆ ต่อไปอีกหลายคน
เมื่อพระบาทสมเด็จพระจอมเกล้าเจ้าอยู่หัวเสด็จสวรรคตแล้ว เจ้าจอมมารดาจันทร์ได้ย้ายออกมาอยู่กับพระราชโอรส คือ พระองค์เจ้าศุขสวัสดี ที่วังท้ายวัดพระเชตุพนวิมลมังคลาราม ฐานะทางยศศักดิ์มีการเปลี่ยนแปลงไปตามธรรมเนียมสำหรับเจ้าจอมมารดาในรัชกาลก่อน คือ เครื่องยศหีบหมากทองลงยาราชาวดีก็เปลี่ยนเป็นหีบทองเกลี้ยง นามก็เรียกว่า “จันทร์เจ้าจอมมารดา” แต่ภายหลังพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้เรียกนามอย่างเดิมกับบ่งรัชกาลไว้ท้ายว่า “เจ้าจอมมารดาจันทร์ในรัชกาลที่ 4”
ในปัจฉิมวัย ท่านได้ป่วยเป็นโรคชรามาตั้งแต่วันที่ 13 กุมภาพันธ์ พ.ศ. 2448 ได้รับพระราชทานหมอหลวงไปรักษาอาการแต่หาคลายไม่ ครั้นถึงวันที่ 24 กุมภาพันธ์ ปีเดียวกัน เวลาบ่ายห้าโมงก็ถึงแก่กรรม
ไอ-โมบาย

ไอ-โมบาย  เป็นเครื่องหมายการค้าโทรศัพท์มือถือสัญชาติไทย ของบริษัท สามารถ ไอ-โมบาย จำกัด (มหาชน) หนึ่งในกลุ่มบริษัทสามารถ (บริษัท สามารถคอร์ปอเรชั่น จำกัด (มหาชน)) โดยเน้นการตลาดที่ราคาต่ำกว่าคู่แข่งในระดับเดียวกัน จำหน่ายในประเทศไทย มาเลเซีย กัมพูชา ศรีลังกา บังกลาเทศ พม่า และลาว โดยบริษัท ไอ-โมบาย อินเตอร์เนชั่นแนล จำกัด ในประเทศไทยจำหน่ายโดย บริษัท สามารถ ไอโมบาย จำกัด (มหาชน)
ประวัติ.
บริษัท สามารถ ไอโมบาย จำกัด (มหาชน) เดิมชื่อ บริษัท สามารถ อีซี่เปย์ จำกัด ก่อตั้งโดยบริษัท สามารถ คอร์ปอเรชั่น จำกัด (มหาชน) (SAMART) เมื่อปี 2538 ด้วยทุนจดทะเบียน 50 ล้านบาท มีวัตถุประสงค์หลักในขณะนั้นเพื่อประกอบธุรกิจเกี่ยวกับอุปกรณ์สื่อสารโทรคมนาคม
การปิดตัวของกิจการ.
ไอโมบายนั้นเคยรุ่งเรืองในอดีตแต่ในปัจจุบันตลาดโทรศัพท์มือถือหรือโทรศัพท์อัจฉริยะนั้นมีการแข่งขันสูงมาก ทำให้ไอโมบายนั้นไม่ประสบความสำเร็จในปัจจุบัน ซึ่งในปี 2559 นั้น ไอโมบายนั้นมีรายได้ 3,461 ล้านบาท ขาดทุน 720 ล้านบาท จึงทำให้ไอโมบายต้องปิดกิจการลงในปี 2560
วัดมหาธาตุยุวราษร์รังสฤษฏ์

<ns>0</ns>
 <revision>
 <timestamp>2006-09-20T18:36:33Z</timestamp>
 <contributor>
 <username>ScorpianPK</username>
 </contributor>
 <comment>Redirecting to วัดมหาธาตุยุวราชรังสฤษฎิ์ราชวรมหาวิหาร</comment>
 <origin>235804</origin>
 <model>wikitext</model>
 <format>text/x-wiki</format>
เดอะบร็องซ์

เดอะบร็องซ์ หรือเรียกย่อว่า บร็องซ์  เป็นหนึ่งในเบอโรในนครนิวยอร์ก ตั้งอยู่ในเคาน์ตีบร็องซ์ โดยเดอะบร็องซ์ตั้งอยู่ทางเหนือสุดของเมือง และเป็นเบอโรเดียวของนครนิวยอร์กที่ไม่ได้อยู่บนเกาะ บร็องซ์มีประชากรประมาณ 1.35 ล้านคน
ดนตรีฮิปฮอปถือกำเนิดขึ้นในส่วนทางใต้ของเดอะบร็องซ์ในช่วง คริสต์ทศวรรษ 1970 โดยคำว่า "ฮิปฮอป" จะมีชื่อเล่นว่า "เดอะบูกกีดาวน์บร็องซ์" 
ชื่อของเบอโรจะใช้ชื่อคำว่า "เดอะบร็องซ์" ในขณะที่ชื่อของเคาน์ตีจะใช้เพียงแค่ว่า "บร็องซ์"
บร็องซ์คือที่ตั้งของ Yankees Stadium สนามของทีมเบสบอลที่ดังที่สุดในอเมริกาและเป็นเจ้าของหมวก NY ที่ดังไปทั่วโลก
รูปเก้าเหลี่ยม

ในทางเรขาคณิต รูปเก้าเหลี่ยม (อังกฤษenneagon หรือ nonagon) คือ รูปหลายเหลี่ยมที่มี 9 ด้าน และมี 9 มุมจำนวน 
ในภาษาอังกฤษ คำว่า "enneagon" มาจากคำศัพท์ภาษากรีก "เอนเนอา" + "โกนอน" (εννεα, "เก้า" + γωνον, "มุม") ส่วนคำว่า "nonagon" นั้น มาจากภาษาละติน "โนนุส" ("nonus" "ที่เก้า" + "gonon" "มุม") 
รูปเก้าเหลี่ยมปกติ หรือ รูปเก้าเหลี่ยมด้านเท่า นั้นมีมุมภายในมุมละ 140° ส่วนพื้นที่ของรูปเก้าเหลี่ยมด้านเท่า มีความยาวด้าน "a" เท่ากับ 
<math>A = \frac{9}{4}a^2 \cot \frac{\pi}{9} \simeq 6.18182 a^2.</math>
การสร้างรูปเก้าเหลี่ยม.
รูปเก้าเหลี่ยมด้านเท่า ไม่สามารถสร้างด้วยไม้บรรทัดและวงเวียน ต้องอาศัยการแบ่งมุม
รูปสิบห้าเหลี่ยม

ในทางเรขาคณิต รูปสิบห้าเหลี่ยม (อังกฤษ : pentadecagon) คือรูปหลายเหลี่ยม ที่มี 15 ด้าน และ 15 มุม 
รูปสิบห้าเหลี่ยมด้านเท่า หรือรูปสิบห้าเหลี่ยมปกตินั้น มีมุมภายในมุมละ 156° และมีความยาวด้าน "a" จะมีพื้นที่ดังนี้
<math>A=\frac{15}{4}a^2 \cot \frac{\pi}{15} = \frac{15a^2}{8} \left (\sqrt{3}+\sqrt{15}+\sqrt{2}\sqrt{5+\sqrt{5}} \right) \simeq 17.6424a^2.</math>
<br clear="all">
การสร้างรูปสิบห้าเหลี่ยม.
รูปสิบห้าเหลี่ยมด้านเท่า สามารถสร้างได้ด้วยวงเวียนและไม้บรรทัด ภาพเคลื่อนไหวต่อไปนี้แสดงการสร้างรูปสิบห้าเหลี่ยม 36 ขั้นตอน ซึ่งปรับปรุงจากวิธีการที่ระบุในหนังสือ Element เล่ม 4 ประพจน์ 16 ของยุคลิด
โปรดสังเกตว่า รัศมีของวงเวียนยังคงไม่เปลี่ยนแปลง ระหว่างขั้นตอนที่ 14 ถึง 21
การเล่าเรื่อง

การเล่าเรื่อง  เป็นการสื่อสารที่เก่าแก่ที่สุดของมนุษย์ เป็นวิธีการใช้ดึงความรู้ที่อยู่ในคน (tacit knowledge) ออกมา เพราะเรื่องเล่าถือได้ว่าเป็นวิธีการสื่อที่ผสมผสานทั้งบริบท (context) และเนื้อหา (content) เรื่องเล่าจึงมีทั้งอารมณ์ ความรู้สึก ความเชื่อของผู้เล่าปนลงไปด้วย การเล่าเรื่องมีสภาพที่แตกต่างออกไปตามบริบท
ประวัติศาสตร์.
ยุคก่อนประวัติศาสตร์.
ในยุคก่อนมีระบบอักษร มนุษย์ใช้การเล่าเรื่องด้วยวาจา ภาพวาดในถ้ำ และพิธีกรรม
เกาะสาก

เกาะสาก เป็นเกาะขนาดเล็กในพัทยา ตั้งอยู่หมู่ที่ 7 ตำบลนาเกลือ อำเภอบางละมุง จังหวัดชลบุรี ห่างจากเกาะล้านไปทางทิศเหนือประมาณ 600 เมตร รูปร่างโค้งเป็นรูปเกือกม้าหงาย มีหาดทราย 2 หาดทางทิศเหนือและใต้ของเกาะ และมีแนวปะการัง บนเกาะมีที่พักสำหรับนักท่องเที่ยว
เดิมทีเกาะสากเป็นสถานที่ตากอากาศของตระกูลจุลละทรัพย์สำหรับต้อนรับแขกบ้านแขกเมือง บริเวณหน้าหาดมีสิ่งปลูกสร้างลักษณะเป็นรีสอร์ตประมาณ 15 หลัง และบริเวณทางเดินไปยังชายหาด 2 ข้างทาง มีรั้วรอบ ภายในรั้วจะมีรอยประทับของฝ่ามือและฝ่าเท้าบุคคลที่มีชื่อเสียงในแวดวงต่าๆ ทั้งนักการเมือง จากไทยและต่างประเทศ รวมไปถึงรอยพระบรมวงศานุวงศ์เรียงรายเป็นระยะทางยาวกว่า 50 เมตร
ความดันเลือด

ความดันเลือด (ย่อ: BP) หรือที่เรียกว่า ความดันเลือดแดง เป็นความดันที่เกิดจากเลือดหมุนเวียนกระทำต่อผนังหลอดเลือด และเป็นหนึ่งในอาการแสดงชีพที่สำคัญ คำว่า "ความดันเลือด" โดยไม่เจาะจงปกติหมายถึง ความดันเลือดแดงของการไหลเวียนเลือดทั่วกาย ระหว่างหัวใจเต้นแต่ละครั้ง ความดันเลือดแปรผันระหว่างความดันสูงสุด (ช่วงการบีบตัวของหัวใจ) และความดันต่ำสุด (ช่วงหัวใจคลายตัว) ความดันเลือดในการไหลเวียนเลือดเกิดจากการสูบของหัวใจเป็นหลัก ผลต่างของความดันเลือดเฉลี่ยเป็นผลให้เลือดไหลจากที่หนึ่งไปยังอีกที่หนึ่งในการไหลเวียนเลือด อัตราการไหลของเลือดเฉลี่ยขึ้นอยู่กับทั้งความดันเลือดและความต้านทานต่อการไหลของหลอดเลือด ความดันเลือดเฉลี่ยลดลงเมื่อเลือดไหลเวียนเคลื่อนห่างจากหัวใจผ่านหลอดเลือดแดงและหลอดเลือดฝอย เนื่องจากการสูญเสียพลังงานกับความหนืด ความดันเลือดเฉลี่ยลดลงตลอดทั้งการไหลเวียนเลือด แม้ส่วนมากจะตกลงในหลอดเลือดแดงเล็กและหลอดเลือดแดงจิ๋ว (arteriole) ความโน้มถ่วงมีผลต่อความดันเลือดผ่านแรงอุทกสถิต (คือ ระหว่างยืน) และลิ้นในหลอดเลือดดำ การหายใจและการสูบจากการบีบตัวของกล้ามเนื้อลายยังผลต่อความดันในหลอดเลือดดำ
วงไพบูลย์ร่วมแห่งมหาเอเชียบูรพา

วงไพบูลย์ร่วมแห่งมหาเอเชียบูรพา  เป็นความพยายามของญี่ปุ่นที่จะรวบรวมและสร้างแนวป้องกันแห่งชาติเอเชียเพื่อหลุดพ้นจากอิทธิพลของชาติตะวันตก โดยเป็นความคิดริเริ่มของนายพลฮาจิโร อาริตะ ซึ่งในขณะนั้นดำรงตำแหน่งรัฐมนตรีว่าการกระทรวงการต่างประเทศ และมีอุดมการณ์ทางการทหารอย่างแรงกล้าที่จะสร้างมหาเอเชียบูรพา (Greater East Asia)
ในระหว่างที่สงครามกำลังดำเนินอยู่นั้น ญี่ปุ่นได้พยายามโฆษณาชวนเชื่อ โดยมีประโยคที่ว่า "เอเชียเพื่อชาวเอเชีย" (Asia for Asians) โดยเนื้อหานั้นจะพูดถึงเกี่ยวกับการปลดปล่อยชาติในเอเชียให้หลุดพ้นจากลัทธิจักรวรรดินิยม โดยทำการบุกประเทศเพื่อนบ้าน และขับไล่ทหารอังกฤษ ฝรั่งเศส และอเมริกันออกไปจากภูมิภาคนี้
สำนักงานการตรวจเงินแผ่นดิน

สำนักงานการตรวจเงินแผ่นดิน  หรือ สตง. เป็นองค์กรอิสระ อยู่ภายใต้การกำกับดูแลของ คณะกรรมการตรวจเงินแผ่นดิน (คตง.) มีหน้าที่ดำเนินการเกี่ยวกับ การบริหารงานบุคคล การงบประมาณ การปฏิบัติงาน และการดำเนินการอื่น ที่เกี่ยวกับการตรวจเงินแผ่นดิน ตรวจสอบการใช้งบประมาณของรัฐบาล โดยมีผู้ว่าการตรวจเงินแผ่นดิน (Auditor General) เป็นหัวหน้าสำนักงาน
ประวัติ.
การตรวจเงินแผ่นดินในประเทศไทย เริ่มขึ้นในรัชสมัยพระบาทสมเด็จพระจุลจอมเกล้าเจ้าอยู่หัว ทรงพระกรุณาโปรดเกล้าฯ ให้ตรา "พระราชบัญญัติสำหรับกรมพระคลังมหาสมบัติแลว่าด้วยกรมต่าง ๆ ซึ่งจะเบิกเงินส่งเงิน จุลศักราช 1237" ขึ้นในวันที่ 14 เมษายน พ.ศ. 2418ใน พ.ศ. 2476 รัฐสภาได้ตราพระราชบัญญัติว่าด้วยคณะกรรมการตรวจเงินแผ่นดิน พ.ศ. 2476 นับเป็นกฎหมายตรวจเงินแผ่นดินฉบับแรกภายหลังการเปลี่ยนแปลงการปกครอง และมี หลวงดำริอิศรานุวรรต (หม่อมหลวงดำริ อิศรางกูร) เป็นประธานคณะกรรมการตรวจเงินแผ่นดินคนแรก เมื่อวันที่ 24 กุมภาพันธ์ พ.ศ. 2476
ต่อมามีการเปลี่ยนชื่อเป็น “สำนักงานคณะกรรมการตรวจเงินแผ่นดิน” สังกัดสำนักนายกรัฐมนตรี ใน พ.ศ. 2495 ต่อมาใน พ.ศ. 2515 ย้ายไปขึ้นตรงกับนายกรัฐมนตรีไทย จากนั้นได้มีการตราพระราชบัญญัติการตรวจเงินแผ่นดิน พ.ศ. 2522 พร้อมทั้งได้มีการเปลี่ยนแปลงชื่อหน่วยงานจาก “สำนักงานคณะกรรมการตรวจเงินแผ่นดิน” เป็น “สำนักงานตรวจเงินแผ่นดิน”
สำนักงานการตรวจเงินแผ่นดิน มีการเปลี่ยนแปลงครั้งใหญ่โดยเป็นหน่วยงานของรัฐบาล ซึ่งรัฐธรรมนูญแห่งราชอาณาจักรไทย พ.ศ. 2540 ได้กำหนดให้เป็นองค์กรตรวจสอบอิสระและเป็นกลาง ประกอบด้วย คณะกรรมการตรวจเงินแผ่นดิน ผู้ว่าการตรวจเงินแผ่นดิน และสำนักงานการตรวจเงินแผ่นดิน โดยให้เสนอรายงานผลการปฏิบัติงานต่อสภาผู้แทนราษฎร วุฒิสภา และคณะรัฐมนตรี ตามพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. 2542 และพระราชบัญญัติประกอบรัฐธรรมนูญว่าด้วยการตรวจเงินแผ่นดิน พ.ศ. 2561 ในเวลาต่อมา
ต่อมาปี พ.ศ. 2563 สำนักงานการตรวจเงินแผ่นดินได้เริ่มโครงการก่อสร้างอาคารที่ทำการสำนักงานการตรวจเงินแผ่นดิน (หลังใหม่) บนเนื้อที่ 10 ไร่ ย่านจตุจักร กรุงเทพมหานคร มูลค่าด้วยงบประมาณรวมกว่า 2,136 ล้านบาท ภายหลังวันที่ 28 มีนาคม พ.ศ. 2568 ได้เกิดเหตุการณ์แผ่นดินไหวขนาด 7.7 ที่ซะไกง์ ประเทศพม่า ทำให้อาคารที่กำลังก่อสร้างพังถล่ม
ผู้ว่าการตรวจเงินแผ่นดิน.
เมื่อรัฐธรรมนูญแห่งราชอาณาจักรไทย พ.ศ. 2540 มีผลใช้บังคับ และกำหนดให้สำนักงานตรวจเงินแผ่นดิน เป็นองค์กรอิสระ โดยมี คตง. 10 คน และผู้ว่าการตรวจเงินแผ่นดิน 1 คน จึงได้มีการสรรหาผู้ว่าการตรวจเงินแผ่นดิน แต่ประสบปัญหาล่าช้า เนื่องจากผู้สมัครขาดคุณสมบัติ จึงมีผู้เสนอชื่อให้คุณหญิงจารุวรรณ เมณฑกา เป็นผู้ว่าการตรวจเงินแผ่นดิน และได้รับเลือกเป็นผู้ว่าการตรวจเงินแผ่นดินคนแรก
หลังการรัฐประหารในปี 2549 ผู้ว่าการตรวจเงินแผ่นดินได้รับแต่งตั้งเป็นกรรมการตรวจสอบการกระทำที่ก่อให้เกิดความเสียหายต่อรัฐ (คตส.) และให้ทำหน้าที่คณะกรรมการตรวจเงินแผ่นดิน ตั้งแต่วันที่ 20 กันยายน พ.ศ. 2549 จนกว่าจะมีคำสั่งเปลี่ยนแปลง
ต่อมาใน พ.ศ. 2553 สำนักงานคณะกรรมการกฤษฎีกาได้ตีความการปฏิบัติหน้าที่ในตำแหน่งผู้ว่าการสำนักงานตรวจเงินแผ่นดิน (สตง.) ของคุณหญิงจารุวรรณ เมณฑกา ว่าพ้นจากตำแหน่งนับตั้งแต่วันที่มีอายุครบ 65 ปี พิศิษฐ์ ลีลาวชิโรภาส รองผู้ว่าการตรวจเงินแผ่นดิน ได้เรียกร้องให้คุณหญิงจารุวรรณ ปฏิบัติตามคำวินิจฉัยดังกล่าว จนเกิดความขัดแย้งกันภายใน สตง. กระทั่งในเดือนตุลาคม พ.ศ. 2553 ศาลปกครองกลางได้ตัดสินให้การดำรงตำแหน่งผู้ว่าการตรวจเงินแผ่นดินของคุณหญิงจารุวรรณ สิ้นสุดลงเมื่อมีอายุครบ 65 ปีบริบูรณ์แล้ว
ทีเอสออนไลน์

ทีเอสออนไลน์ (TS Online) เป็นเกมออนไลน์ประเภท MMORPG เป็นเกมส์ออนไลน์แนวเทิร์นเบสเกมส์แรก จากบริษัท ไชนีสเกมเมอร์ อ้างอิงจากนวนิยายจีนสุดฮิต "สามก๊ก" โดยผู้เล่นจะเกิดในยุดปัจจุบัน แต่จะโดนส่งไปผจญภัยในยุคสามก๊ก ซึ่งจะได้ร่วมผจญภัยและได้เจอผู้ที่มีชื่อเสียงมากมายในยุคนั้น เช่น เล่าปี่ ขงเบ้ง โจโฉ เป็นต้น
ข้อมูลต่างๆภายในเกม.
รูปแบบการแพ้ชนะของธาตุในเกม
ในเกมนี้มีตัวละครที่ใช้ธาตุในการต่อสู้ และแต่ละธาตุจะมีการข่มกัน แต่ไม่ใช่ว่าการข่มนี้จะมีผล100% แต่จะมีปัจจัยอื่นๆหลายๆสิ่งมาช่วยกันเสริม เพราะฉะนั้นการข่มกันของธาตุจึงเป็นเพียงส่วนหนึ่งของการแพ้ชนะเท่านั้น
1.ธาตุดิน ชนะธาตุ น้ำ แพ้ธาตุ ลม
2.ธาตุน้ำ ชนะธาตุ ไฟ แพ้ธาตุ ดิน
3.ธาตุลม ชนะธาตุ ดิน แพ้ธาตุ ไฟ
4.ธาตุไฟ ชนะธาตุ ลม แพ้ธาตุ น้ำ
ระบบการเก็บเลเวลในเกม
ในเกมนี้ระบบเกมจะเป็นแนว เทิร์นเบส และมีระบบบอทในตัวเกมอยู่แล้ว คือการใช้ลูกชิ้นโจมตีอัตโนมัติ ซึ่งมีหลากหลายรูปแบบให้เลือกใช้เช่น
1.ลูกชิ้นโจมตี 
2.ลูกชิ้นแดงหรือลูกชิ้นรักษาอัตโนมัติ
3.ลูกชิ้นปาโต้เยาใช้ในการเดินวนเพื่อหามอนส์เตอร์
นอกจากนี้ยังมีลูกชิ้นอีกหลายแบบให้เลือกใช้ ดังนั้นระบบลูกชิ้นนับว่าเป็นระบบที่ช่วยให้ผู้เล่นสะดวกสบายมากขึ้นทีเดียว
รายชื่อเซิร์ฟเวอร์
s9.tsonline.in.th
สำนักงานป้องกันและปราบปรามการฟอกเงิน

สำนักงานป้องกันและปราบปรามการฟอกเงิน (อักษรย่อ: ปปง.)  เป็นส่วนราชการที่อยู่ในบังคับบัญชาขึ้นตรงต่อนายกรัฐมนตรี มีอำนาจหน้าที่ในการวางหลักเกณฑ์ และดูแลให้มีการปฏิบัติตามกฎหมาย ว่าด้วยการป้องกันและปราบปรามการฟอกเงิน รวมทั้งเป็นหน่วยงานตรวจสอบวิเคราะห์ข้อมูลทางการเงินที่เกี่ยวข้องกับการฟอกเงิน
สำนักงาน ปปง. เป็นหน่วยงาน จัดตั้งขึ้นตามพระราชบัญญัติป้องกันและปราบปรามการฟอกเงิน พ.ศ. 2542 มีเลขาธิการ ปปง. เป็นข้าราชการพลเรือนสามัญ ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าฯ แต่งตั้งขึ้นตามคำแนะนำของคณะรัฐมนตรีและได้รับความเห็นชอบจากสภาผู้แทนราษฎรและวุฒิสภา ต่อมาภายหลัง รัฐประหารในประเทศไทย พ.ศ. 2557 ได้มีการเปลี่ยนแปลงคณะกรรมการตามกฎหมายพระราชบัญญัติป้องกันและปราบปรามการฟอกเงิน (ฉบับที่ 5) พ.ศ. 2558 โดยไม่มีนายกรัฐมนตรีเป็นประธาน และรัฐมนตรีว่าการกระทรวงการคลังเป็นรองประธานกรรมการ
การวิพากษ์วิจารณ์.
สำนักงานป้องกันและปราบปรามการฟอกเงิน เป็นหน่วยงานที่ถูกวิจารณ์ว่าทำตามคำสั่งของนักการเมืองในการดำเนินคดีต่าง ๆ อาทิ กรณีเข้าตรวจสอบบัญชีธนาคาร และการชำระภาษีย้อนหลัง ของสื่อมวลชน เช่นสมัย ทักษิณ ชินวัตร เป็นประธานสำนักงานป้องกันและปราบปรามการฟอกเงินโดยตำแหน่ง สั่งสอบบัญชี สุทธิชัย หยุ่น แม้ว่าเป็นหน่วยงานที่ไม่สังกัดสำนักนายกรัฐมนตรี กระทรวง ทบวงใด แต่นายกรัฐมนตรีมักส่งบุคคลที่เขาไว้ใจได้ว่าจะนโยบายมาเป็นเลขาธิการ ไม่เว้นแม้แต่คณะรักษาความสงบแห่งชาติ ที่แต่งตั้ง พลตำรวจเอก ชัยยะ ศิริอำพันธ์กุล เป็นเลขาธิการ ภายหลัง รัฐประหารในประเทศไทย พ.ศ. 2557 ได้มีการแก้กฎหมาย ยกเลิกให้ นายกรัฐมนตรีเป็นประธานกรรมการโดยตำแหน่ง และรัฐมนตรีว่าการกระทรวงการคลังเป็นรองประธานกรรมการโดยตำแหน่ง ยกเลิกอธิบดีกรมการประกันภัย อธิบดีกรมที่ดิน อธิบดีกรมสรรพากร อธิบดีกรมสนธิสัญญาและกฎหมาย เลขาธิการคณะกรรมการป้องกันและปราบปรามยาเสพติด และประธานสมาคมธนาคารไทย จากการเป็นกรรมการในสำนักงานป้องกันและปราบปรามการฟอกเงิน
ภายหลัง รัฐประหารในประเทศไทย พ.ศ. 2557 พ.ต.อ.สีหนาท ประยูรรัตน์ เลขาธิการปปง. ถูกย้ายเป็นที่ปรึกษาปปง. ในวันที่ 13 มีนาคม 2559 และ มีคำสั่งสำนักนายกรัฐมนตรี ที่ 120/2560 เรื่องให้ข้าราชการมาปฏิบัติราชการสำนักนายกรัฐมนตรี โดยย้ายให้มาปฏิบัติราชการที่สำนักนายกรัฐมนตรี ในวันที่ 3 พฤษภาคม 2560 และพล.ต.ต.รมย์สิทธิ์ วีริยาสรร เลขาธิการปปง.ในขณะนั้น ถูกคำสั่งหัวหน้าคณะรักษาความสงบแห่งชาติ ที่ 12/2561 ให้ดำรงตำแหน่งผู้ตรวจราชการพิเศษประจำสำนักนายกรัฐมนตรีซึ่งเท่ากับเขาเป็นเลขาธิการที่ทำงานเพียง 46 วัน
คณะกรรมการป้องกันและปราบปรามยาเสพติด

สำนักงานคณะกรรมการป้องกันและปราบปรามยาเสพติด ย่อว่า สำนักงาน ป.ป.ส.  เป็นคณะกรรมการซึ่งกำหนดนโยบายและมาตรการป้องกันและปราบปรามยาเสพติดในประเทศไทย มีประธาน คือ นายกรัฐมนตรีไทย พร้อมด้วยกรรมการโดยตำแหน่ง และกรรมการผู้ทรงคุณวุฒิอื่น ๆ รวม 36 คน
หน่วยธุรการของคณะกรรมการ ป.ป.ส. คือ สำนักงานคณะกรรมการป้องกันและปราบปรามยาเสพติด ย่อว่า สำนักงาน ป.ป.ส. จัดตั้งขึ้นใน พ.ศ. 2519 ปัจจุบันเป็นหน่วยงานในสังกัดกระทรวงยุติธรรม และมีผู้บริหารเรียกว่า เลขาธิการ ป.ป.ส. เลขาธิการคณะกรรมการป้องกันและปราบปรามยาเสพติดคนปัจจุบัน คือ พลตํารวจโท ภาณุรัตน์ หลักบุญ
การแบ่งส่วนราชการ.
สำนักงาน ป.ป.ส. แบ่งเป็น 23 หน่วยงาน (21 กอง/สำนัก 2 กลุ่มงาน)
คณะเภสัชศาสตร์

คณะเภสัชศาสตร์ หรือ สำนักวิชาเภสัชศาสตร์  เป็นสถานศึกษาพื้นฐานในการผลิตเภสัชกร โดยแบ่งเป็นการศึกษาในระดับปริญญาบัณฑิตและบัณฑิตศึกษา การศึกษาทางเภสัชศาสตร์โดยส่วนใหญ่เป็นการศึกษาในระดับอุดมศึกษา ในหลายประเทศได้จัดหลักสูตรการศึกษาโดยใช้ระยะเวลาการศึกษา 3 - 6 ปี อันประกอบด้วย เภสัชศาสตรบัณฑิต, วิทยาศาสตรบัณฑิต สาขาเภสัชศาสตร์ หรือในระดับผู้เชี่ยวชาญทางเภสัชกรรม (Doctor of Pharmacy) ภายหลังสำเร็จการศึกษาแล้วในแต่ละประเทศจะมีการจดขึ้นทะเบียนเป็นเภสัชกรแตกต่างกันออกไป
คณะเภสัชศาสตร์ได้รับการจัดตั้งขึ้นเป็นครั้งแรกในประเทศฝรั่งเศส ซึ่งนับเป็นสถาบันการศึกษาทางเภสัชศาสตร์แห่งแรกที่ได้ยกระดับเข้าสู่ระดับอุดมศึกษา การศึกษาทางเภสัชศาสตร์โดยส่วนมากได้รับการแบ่งเป็น 2 ระบบ คือ วิทยาศาสตร์เภสัชศาสตร์ และ เภสัชบริบาลศาสตร์ โดยผู้สำเร็จการศึกษาทั้งสองประเภทต้องจดทะเบียนเป็นเภสัชกรเช่นกัน โดยวิทยาศาสตร์เภสัชศาสตร์ได้จำแนกออกเป็นหลายสาขา เช่น เภสัชภัณฑ์ เภสัชอุตสาหกรรม เภสัชวิทยา เภสัชเวท เภสัชเคมี เภสัชศาสตร์สังคม บริหารเภสัชกิจ และเภสัชบริบาลศาสตร์ยังแบ่งเป็น เภสัชกรรมคลินิก เป็นต้น
ปัจจุบันมีการจัดตั้งคณะและสำนักวิชาเภสัชศาสตร์ขึ้นหลายแห่งทั่วโลก ทั้งในสถานะเป็นโรงเรียน, วิทยาลัย, สำนักวิชา และคณะ แต่ละแห่งจะมีการจัดระบบการศึกษาแตกต่างกันออกไป
การเรียนการสอน.
การศึกษาทางเภสัชศาสตร์มีการจัดหลักสูตรการศึกษาแตกต่างกันออกไปในแต่ละประเทศ ตั้งแต่ใช้ระยะเวลาศึกษา 3 - 6 ปี ในสถานศึกษาแต่ละแห่งก็มีการจำแนกแผนกวิชา, ภาควิชาออกตามความสะดวกต่อการจัดการเรียนการสอน แต่โดยส่วนมากก็ยังคงประกอบด้วยศาสตร์สำคัญ อันได้แก่ วิทยาศาสตร์เภสัชศาสตร์, เภสัชบริบาลศาสตร์ และเภสัชศาสตร์สังคม อย่างไรก็ดี ก็ยังคงมีการจำแนกตามสาขาวิชา ได้แก่ เภสัชภัณฑ์ เภสัชอุตสาหกรรม เภสัชวิทยา เภสัชเวท เภสัชเคมี เภสัชศาสตร์สังคม บริหารเภสัชกิจ
แต่ละประเทศได้จัดระบบการศึกษาแตกต่างกันไปตามระยะเวลาการศึกษา อันประกอบด้วย ระบบการศึกษา 3 ปี สำเร็จการศึกษาในระดับเภสัชศาสตรบัณฑิต ได้แก่ประเทศเดนมาร์ก, ระบบการศึกษา 4 ปี สำเร็จการศึกษาในระดับเภสัชศาสตร์บัณฑิตหรืออนุปริญญาเภสัชศาสตบัณฑิต ได้แก่ ประเทศแคนาดา, ออสเตรเลีย, กรีซ, ไอร์แลนด์ และนิวซีแลนด์, ระบบการศึกษา 5 ปีในสเปนและการ์ตาร์ และระบบการศึกษา 6 ปี สำเร็จการศึกษาในระดับเภสัชศาสตรบัณฑิตเป็นผู้เชี่ยวชาญทางเภสัชกรรมในชิลี โปรตุเกส ฝรั่งเศส และประเทศไทย
ในการเรียนการสอนของทุกสถาบันจะประกอบด้วยวิชาพื้นฐานทั้งทางวิทยาศาสตร์และสังคมศาสตร์ นอกจากนี้ยังต้องศึกษาในศาสตร์อื่นๆที่มีความเกี่ยวข้องกับเภสัชศาสตร์ด้วย อาทิ กายวิภาคศาสตร์ สรีรวิทยา ชีวเคมี และจุลชีววิทยา และในระหว่างการศึกษาสถาบันโดยส่วนใหญ่จะจัดให้มีการฝึกงานทางเภสัชกรรมตามสมควร ภายหลังสำเร็จการศึกษาในแต่ละแห่งอาจศึกษาต่อในระดับบัณฑิตศึกษา อาทิ เภสัชศาสตรมหาบัณฑิต และ เภสัชศาสตรดุษฎีบัณฑิต
ประเทศเยอรมนีตะวันตก

เยอรมนีตะวันตก  มีชื่ออย่างเป็นทางการว่า สหพันธ์สาธารณรัฐเยอรมนี (FRG; [ˈbʊndəsʁepuˌbliːk ˈdɔʏtʃlant] , BRD) ในอดีตเรียกเป็น สาธารณรัฐบ็อน เป็นคำเรียกอย่างไม่เป็นทางการของสหพันธ์สาธารณรัฐเยอรมนีในช่วงปี ค.ศ. 1949 ถึง 1990 ซึ่งในช่วงเวลานี้ มีอีกรัฐเยอรมันดำรงอยู่อีกรัฐหนึ่ง คือ สาธารณรัฐประชาธิปไตยเยอรมนี (เยอรมนีตะวันออก)
เมืองหลวงของเยอรมนีตะวันตกคือบ็อน ปัจจุบันในบางครั้งชาวเยอรมันเรียกเยอรมนีตะวันตกว่าสาธารณรัฐบ็อน (die Bonner Republik)
สหพันธ์สาธารณรัฐเยอรมนี (เยอรมนีตะวันตก) รวมประเทศกับ สาธารณรัฐประชาธิปไตยเยอรมนี (เยอรมนีตะวันออก) เมื่อวันที่ 3 ตุลาคม พ.ศ. 2533
เรื่องอื้อฉาวฟุตบอลอิตาลี พ.ศ. 2549

ข่าวอื้อฉาวในฟุตบอลอิตาลี พ.ศ. 2549 หรือ กัลโชโปลี  เป็นข่าวอื้อฉาวที่เกิดขึ้นในการแข่งขันฟุตบอลเซเรียอา ในฤดูกาล 2005-2006 เรื่องราวทั้งหมดถูกตรวจสอบในเดือนพฤษภาคม พ.ศ. 2549 โดยทีมชั้นนำในฟุตบอลอิตาลีอย่าง ยูเวนตุส เอซี มิลาน ฟิออเรนตีนา ลาซีโอ และ เรจจีนา ได้มีส่วนเกี่ยวข้อง โดยผู้จัดการของทีมเหล่านี้ได้มีการนัดแนะกับองค์กรของกรรมการตัดสินฟุตบอลก่อนการแข่งขัน ส่งผลให้ทีมฟุตบอล ยูเวนตุสซึ่งได้เป็นแชมป์ตกไปอยู่ เซเรียบี พร้อมทั้ง ฟีออเรนตินา และลาซีโอ ขณะที่ทีมเอซีมิลานและเรจจินาโดนตัดแต้ม และทีมเหล่านี้จะไม่ได้ไปลงแข่งในยูฟ่า แชมเปียนส์ลีก และ ยูฟ่าคัพ ในฤดูกาล 2006-2007 นอกจากนี้นักฟุตบอล 12 คนจากยูเวนตุสได้ย้ายสโมสรออกไป
ในอดีตในปี พ.ศ. 2523 ได้มีเหตุการณ์คล้ายคลึงกันเกิดขึ้นในเซเรียอามาก่อน
พานทองแท้ ชินวัตร

พานทองแท้ ชินวัตร (เกิด 2 ธันวาคม พ.ศ. 2522) ชื่อเล่น โอ๊ค เป็นนักธุรกิจชาวไทย สมาชิกพรรคเพื่อไทย บุตรชายคนเดียวของทักษิณ ชินวัตร นายกรัฐมนตรีไทยคนที่ 23 กับคุณหญิงพจมาน ณ ป้อมเพชร เกิดที่เมืองฮันต์สวิลล์ ในรัฐเท็กซัส สหรัฐอเมริกา มีน้องสาวสองคน คือพินทองทา คุณากรวงศ์และแพทองธาร ชินวัตร นายกรัฐมนตรีไทยคนที่ 31 และคนปัจจุบัน
ประวัติและการศึกษา.
พานทองแท้จบการศึกษาระดับมัธยม จากโรงเรียนเตรียมอุดมศึกษา และเรียนต่อในคณะรัฐศาสตร์ มหาวิทยาลัยรามคำแหง แต่ในขณะที่ศึกษาชั้นปีที่ 3 เขาแอบซุกโพยข้อสอบ เข้าไปในห้องสอบวิชา "การศึกษาระบบการเมืองในเชิงวิเคราะห์" จนมหาวิทยาลัยต้องตรวจสอบหาข้อเท็จจริง และต่อมาก็มีข่าวลือว่า เขาได้ยื่นใบลาออกจากการเป็นนักศึกษา มหาวิทยาลัยจึงได้ลงโทษพานทองแท้โดยสั่งพักการเรียน 1 ปี ปัจจุบันสำเร็จการศึกษาแล้ว ได้เข้ารับพระราชทานปริญญาบัตร ในระหว่างวันที่ 24-26 พฤศจิกายน พ.ศ. 2546
พานทองแท้สมรสกับณัฐฐิญา ปวงคำ ผู้บริหารโรงแรมเอสซีปาร์ค มีบุตรฝาแฝดชาย-หญิง 2 คน
การทำงาน.
พานทองแท้เป็นที่ปรึกษาศูนย์ปฏิบัติการเลือกตั้งของพรรคเพื่อไทย กรรมการรองผู้อำนวยการ วอยซ์ทีวี (เดิมคือ บริษัท ฮาวคัม เอ็นเทอร์เทนเมนท์ จำกัด), กิจการสตูดิโอถ่ายภาพ She @ Mood, กิจการร้านกาแฟ Cafeinn, กิจการจำหน่ายเครื่องโทรศัพท์เคลื่อนที่ มาสเตอร์โฟน และ เป็นกรรมการมูลนิธิไทยคม
การเมือง.
นับตั้งแต่การเคลื่อนไหวต่อต้าน พันตํารวจโทด๊อกเตอร์ทักษิณ ชินวัตร ของพันธมิตรประชาชนเพื่อประชาธิปไตย เขาก็ถูกโจมตีและเผยแพร่ข่าวลือด้านลบมาโดยตลอดโดยกลุ่มผู้ต่อต้านทักษิณ พานทองแท้เริ่มมีบทบาททางการเมืองเด่นชัดนับจากปี 2555 จากกรณีการกล่าวหาว่าอภิสิทธิ์ เวชชาชีวะ หนีทหาร และจากนั้นพานทองแท้ก็ได้แสดงความคิดเห็นทางการเมืองโดยการจ้างคอลัมนิสต์เขียนผ่านทางเฟสบุ๊คของตัวเอง และเป็นประเด็นในสื่อกระแสหลักเรื่อยมา หลังรัฐประหารในประเทศไทย พ.ศ. 2557 เขาถูกทหารควบคุมตัว ในวันที่ 24 พฤษภาคม พ.ศ. 2557 ณ ท่าอากาศยานนานาชาติเชียงใหม่ และปรากฏข้อมูลในเอกสารคำร้องฝากขังกลุ่มแอดมินเพจ “เรารักพล.อ.ประยุทธ์” ระบุว่า นายพานทองแท้ ชินวัตร บุตรชาย ทักษิณ ชินวัตร ให้เงินสนับสนุน
วันที่ 2 ตุลาคม พ.ศ. 2560 กรมสอบสวนคดีพิเศษ ได้ออกหมายเรียกให้ นายพานทองแท้ เข้ารับทราบข้อหาฟอกเงินและสมคบกันฟอกเงิน และ ต่อมาศาลอาญาคดีทุจริตและประพฤติมิชอบกลางมีคำพากษาเมื่อวันที่ 25 พฤศจิกายน พ.ศ. 2562 ให้ยกฟ้องคดีนี้ต่อมา28 พ.ค.2563 สำนักงานอัยการสูงสุด มีคำสั่งไม่ยื่นอุทธรณ์ คดีหมายเลขดำที่ อท.245/2561 ที่พนักงานอัยการสำนักงานคดีพิเศษ 4 เป็นโจทก์ยื่นฟ้อง นายพานทองแท้ ชินวัตร ลูกชาย ด็อกเตอร์ทักษิณ ชินวัตร อดีตนายกรัฐมนตรี คดีร่วมกันกันฟอกเงินทุจริตเงินปล่อยกู้ธนาคารกรุงไทย จำกัด จำนวน 10 ล้านบาท ในความความผิดฐานร่วมกันฟอกเงิน และสมคบคบกันฟอกเงิน ตาม พ.ร.บ.ป้องกันและปราบปรามการฟอกเงิน พ.ศ. 2542 มาตรา 5 , 9 , 60 และ พ.ร.บ.ป้องกันและปราบปรามการฟอกเงิน (ฉบับที่ 5) พ.ศ. 2558 มาตรา 10 ประกอบประมวลกฎหมายอาญา มาตรา 83 , 91
ในปี พ.ศ. 2565 พานทองแท้ได้รับตำแหน่งที่ปรึกษาศูนย์ปฏิบัติการเลือกตั้งสมาชิกสภาผู้แทนราษฎรของพรรคเพื่อไทย และเขายังได้เดินทางไปช่วยแพทองธารหาเสียงอีกด้วย
วิลลิสทาวเวอร์

วิลลิสทาวเวอร์  เดิมชื่อ เซียส์ทาวเวอร์ (Sears Tower) เป็นตึกระฟ้า 110 ชั้น สูง 442.3 ม. ในเมืองชิคาโก รัฐอิลลินอย สหรัฐ ออกแบบโดยสถาปนิกบรูซ เกรแฮม (Bruce Graham) และวิศวกรฟาซลูร์ เราะห์มาน ข่าน (Fazlur Rahman Khan) จากสกิดมอร์, โอวิงส์ และเมอร์ริล (Skidmore, Owings & Merrill) 
วิลลิสทาวเวอร์เปิดใช้งานในปี พ.ศ. 2516 ทำให้กลายเป็นตึกที่สูงที่สุดในโลกแทนที่ตึกเวิลด์เทรดเซ็นเตอร์ (World Trade Center) เป็นระยะเวลา 25 ปี ระหว่างปี พ.ศ. 2517–2541 ก่อนที่จะถูกโค่นสถิติโดยเปโตรนาสทาวเวอร์ (Petronas Tower) ของประเทศมาเลเซีย 
ปัจจุบันวิลลิสทาวเวอร์เป็นตึกที่สูงเป็นอันดับที่ 3 ในสหรัฐ และสูงเป็นอันดับที่ 24 ของโลก ในแต่ละปี ผู้คนมากกว่า 1.7 ล้านคนมาเยี่ยมชมหอสังเกตการณ์สกายเด็ค (Skydeck) ซึ่งสูงที่สุดในสหรัฐ ทำให้ที่นี่เป็นหนึ่งในสถานที่ท่องเที่ยวยอดนิยมที่สุดของชิคาโก
ในวันที่ 16 กรกฎาคม พ.ศ. 2552 ทางอาคารได้เปลี่ยนชื่อจากเดิม เซียส์ทาวเวอร์ เป็น วิลลิสทาวเวอร์ อย่างเป็นทางการ
โปรเอชดี

โปรเอชดี (ProHD) เป็นเอชดีวีแบบหนึ่ง (HDV หรือ High Definition Video : วิดีโอความคมชัดสูง) รูปแบบหนึ่งของเจวีซี (JVC) ซึ่งจะให้อัตราภาพเคลื่อนไหว 24 เฟรมต่อวินาที ในรูปแบบโปรเกรสซีฟสแกน (24p) 
โปรเอชดีนั้นเป็นการขยายจากโหมดบันทึก 480p และ 720p ของเอชดีวี โดยเพิ่มการสนับสนุนสำหรับการบันทึก (โปรเกรสซีฟสแกน 24 เฟรมต่อวินาที) โปรเอชดีไม่ได้เพิ่ม 24p สำหรับโหมด 1080i ของเอชดีวี แม้ว่าภาคเครื่องบันทึกของอุปกรณ์เอชดีวีบางแบบจะสามารถแปลงอินพุท 1080/24p เป็น 1080i/60i ที่บันทึกได้โดยไม่สูญเสียข้อมูลก็ตาม
ความพยายามที่จะทำให้ดูเหมือนฟิล์มจากภาพวิดีโอ หรือจะทำให้เอาต์พุตเป็นภาพยนตร์ดิจิทัล หรือฟิล์มนั้น โหมด 24p นับว่ามีข้อดีอย่างมหาศาลยิ่งกว่าโหมดอินเตอร์เลซของเอชดีวี ทั้งนี้ก็เนื่องจากการลดดีอินเตอร์เลซ และอินเวิร์สเทเลซีนของ 24p ในขั้นตอนการผลิต ซึ่งปกติจะต้องนำภาพวิดีโอแบบอินเตอร์เลซเข้าสู่สภาพ 24p
นอกจากการเพิ่มโหมด 24p แล้ว โปรเอชดียังคงใช้การบีบอัดและรูปแบบกระแสบิตอย่างเดียวกันกับเอชดีวีทุกอย่าง
เปรียบเทียบ 720p กับ 1080i.
จากการวัดประเมินผลหลาย ๆ ครั้ง พบว่า 720p ให้ความละเอียดแนวตั้งที่รับได้สูงกว่าในโหมด 1080i ทั้งนี้ขึ้นกับเนื้อหาของภาพวิดีโอนั้นด้วย หากไม่มีการเคลื่อนไหว ภาพจากสัญญาณ 1080i จะให้รายละเอียดแนวตั้งหยุดนิ่งที่สูงกว่า แต่ในภาพที่มีการเคลื่อนไหวสูง จะปรากฏสัญญาณรบกวนอินเตอร์เลซที่เกิดจากรายละเอียดของสัญญาณ 1080i
เจวีซี

บริษัท วิกเตอร์แห่งญี่ปุ่น จำกัด (, Nihon Bikutā Kabushiki-gaisha?) (TYO: 6792) มักเรียกสั้นๆ ว่า "เจวีซี"  เป็นบริษัทผู้ผลิตอุปกรณ์อิเล็กทรอนิกส์ระดับผู้บริโภคและระดับมืออาชีพ ยี่ห้อเจวีซี มีสำนักงานใหญ่ในเมืองโยโกฮามา ประเทศญี่ปุ่น ก่อตั้งเมื่อ พ.ศ. 2470 (ค.ศ. 1927) เจวีซีมีชื่อเสียงในฐานะผู้จัดจำหน่ายโทรทัศน์รายแรกของญี่ปุ่น และผู้ผลิตระบบภาพวีเอชเอส (VHS)
ตั้งแต่ปี 1953 ถึง 2008 บริษัท Matsushita Electric Industrial Co. เป็นผู้ถือหุ้นรายใหญ่ใน JVC ในปี 2551 JVC ได้ควบรวมกิจการกับ Kenwood Corporation เพื่อสร้าง JVCKenwood JVC ขายผลิตภัณฑ์อิเล็กทรอนิกส์ของตนในตลาดบ้านเกิดของญี่ปุ่นภายใต้ชื่อ "Victor" พร้อมโลโก้ His Master's Voice แต่ในอดีตใช้ชื่อ JVC หรือ Nivico ในการส่งออกเนื่องจากความเป็นเจ้าของโลโก้ His Master's Voice และความเป็นเจ้าของที่แตกต่างกัน ชื่อ "Victor" จากผู้สืบทอดของ Victor Talking Machine Company ในปี 2554 แบรนด์ Victor สำหรับอุปกรณ์อิเล็กทรอนิกส์ในญี่ปุ่นถูกแทนที่ด้วยแบรนด์ JVC ระดับโลก อย่างไรก็ตาม JVCKenwood Victor Entertainment ยังคงใช้ชื่อและโลโก้ "Victor" ก่อนหน้านี้ และใช้เป็นแบรนด์ไฮไฟสุดหรูของ JVCKenwood
นักร้อง

นักร้อง คือบุคคลที่ร้องเพลงเป็นอาชีพ มีความสามารถในการขับร้อง นักร้องมีหลากหลายแบบ ตามแนวเพลง นักร้องที่ดีจะมีเสียงที่ไพเราะและมีเอกลักษณ์เป็นจุดดึงดูดให้ผู้ฟังเพลงได้เพลิดเพลินไปกับเสียงเพลง ซึ่งประเภทของเพลง ทำให้แยกประเภทของนักร้องได้ เช่น อคูสติก ป็อป ร็อก แจ๊ส เบส เป็นต้น และยังมีดนตรีท้องถิ่นเช่น ภาคเหนือ ภาคกลาง ภาคอีสาน เป็นต้น
หลังคา

หลังคา  เป็นส่วนประกอบด้านบนของบ้านหรืออาคาร เพื่อกันแดดกันฝน มีรูปทรง สีสัน วัสดุที่ใช้แตกต่างออกไป ตามความนิยมและวัฒนธรรม
รูปทรง.
หลังคาแบบทั่วไปใช้กันอยู่ 5 รูปทรง คือ
วัสดุมุงหลังคา.
หลังคาทำด้วยวัสดุหลายแบบ ที่นิยมใช้กัน เช่น สังกะสี กระเบื้อง กระเบื้องโมเนีย ใบไม้ พลาสติก บางประเภท
อิเล็กทรอนิกส์สถานะของแข็ง

อิเล็กทรอนิกส์สถานะของแข็ง (solid-state electronics) หรือนิยมเรียกว่า โซลิดสเตต  เป็นคำศัพท์ในทางอิเล็กทรอนิกส์ หมายถึงวงจรที่ไม่มีหลอดสุญญากาศนั่นเอง คำนี้มีการใช้เพื่อบรรยายการเปลี่ยนจากแอมปลิไฟร์ที่ใช้หลอดสุญญากาศ มาเป็นแอมปลิไฟร์แบบที่ใช้ทรานซิสเตอร์ 
ความหมายตามตัวอักษรของ "โซลิดสเตต" ก็คือ สถานะของแข็ง ซึ่งหมายความว่า อิเล็กตรอนจะไหลผ่านสารกึ่งตัวนำที่เป็นของแข็ง ได้แก่ วัสดุจำพวกเจอร์เมเนียม (Ge) และซิลิคอน (Si) เป็นต้น โดยจะไม่ไหลผ่านที่ว่าง เช่น ในหลอดสุญญากาศ 
อุปกรณ์โซลิดสเตตนั้นมีอายุยืนยาว กว่าอุปกรณ์พวกที่มีความร้อน ทั้งนี้เพราะมีความทนทานต่อการสั่นสะเอน การกระชาก และการสึกกร่อนเชิงกลมากกว่าหลายเท่าตัว
เมื่อการใช้หลอดสุญญากาศในเครื่องใช้ไฟฟ้าน้อยลง (ยกเว้นการใช้หลอดรังสีแคโทด ซึ่งยังคงใช้งานแพร่หลายเป็นหลอดภาพของโทรทัศน์ และจอคอมพิวเตอร์) คำว่า "โซลิดสเตต" จึงนิยมใช้มากขึ้น ในความหมายว่า "ไม่มีส่วนเคลื่อนไหว" ตัวอย่างเช่น เครื่องเล่นเสียงดิจิทัล ที่บันทึกเพลงไว้ในหน่วยความจำแบบแฟลช ก็มักจะเรียกว่า โซลิดสเตต ทั้งนี้เพื่อแยกแยะความแตกต่างจากเครื่องเล่นประเภทฮาร์ดดิสก์ อุปกรณ์โซลิดสเตตแบบนี้ มีความทนทานและต้านทานต่อการสั่นสะเทือนได้ดีเช่นเดียวกัน
ขั้วต่อบีเอ็นซี

ขั้วต่อบีเอ็นซี  เป็นขั้วต่อสัญญาณความถี่วิทยุ (RF) แบบหนึ่ง ใช้สำหรับเชื่อมต่อสายเคเบิลแบบโคแอกเชียล ขั้วต่อนี้ ตั้งชื่อตามกลไกการล็อกแบบ Bayonet และผู้ประดิษฐ์คิดค้นสองคน คือ Neill และ Concelman
ขั้วต่อบีเอ็นซีนั้นมีใช้สำหรับการเชื่อมต่อสัญญาณภาพระดับมืออาชีพ ทั้งสัญญาณอะนาลอก และอินเตอร์เฟสดิจิทัลแบบอนุกรม (Serial Digital Interfce) การเชื่อมต่อสายอากาศวิทยุสมัครเล่น และอุปกรณ์ทดสอบทางอิเล็กทรอนิกส์แทบจะทุกอย่างนับเวลากว่า 35 ปีมาแล้ว
ขั้วต่อแบบนี้ ถือเป็นทางเลือกหนึ่งของขั้วต่อแบบอาร์ซีเอ (RCA) เมื่อใช้สำหรับสัญญาณภาพคอมโพสิตวิดีโอ (Composite video) ในอุปกรณ์แหล่งสัญญาณภาพทั่วไป อย่างไรก็ตามอุปกรณ์อิเล็กทรอนิกส์จำนวนมากที่มีแจ็คอาร์ซีเอ ก็สามารถใช้แจ็คบีเอ็นซี ได้โดยผ่านตัวแปลง นอกจากนี้แล้ว ขั้วต่อบีเอ็นซี ยังนิยมใช้กันในเครือข่ายอีเธอร์เน็ต 10BASE2 ทั้งการเชื่อมต่อแบบสายเคเบิล และการ์ดเครือข่าย ซึ่งล้าสมัยไปแล้ว
รุ่นย่อยของขั้วต่อบีเอ็นซี เรียกว่าขั้วต่อทีเอ็นซี (TNC ย่อจาก Threaded Neill-Concelman) มีประสิทธิภาพที่สูงกว่าบีเอ็นซีแบบเดิม ใช้สำหรับช่วงความถี่ไมโครเวฟ
ขั้วต่อบีเอ็นซีนั้นมักจะใช้ในงานอิเล็กทรอนิกส์ NIM (Nuclear Instrumentation Module) แต่ปัจจุบันมักจะถูกแทนที่ด้วยขั้วต่อLEMOซึ่งมีขนาดเล็กจิ๋ว และมีความหนาแน่นสูงกว่า
ขวด

ขวด เป็นภาชนะที่มีรูปทรงยาว ทั่วไปใช้บรรจุน้ำ หรือของเหลว ส่วนใหญ่ทำจากวัสดุประเภทแก้ว หรือ พลาสติก รูปทรงของขวดมีหลายแบบ โดยทั่วไปปากขวดมีขนาดหน้าตัดเล็กกว่าตัวขวด ถ้าหน้าตัดเท่ากันเรียกว่ากระบอก
วัสดุที่ใช้.
วัสดุที่นิยมใช้ทำขวดได้แก่
ดับเบิ้ลยู (วงดนตรี)

ดับเบิ้ลยู เป็นวงดนตรีดูโอ้สัญชาติไทย ก่อตั้งเมื่อปี พ.ศ. 2541 ภายใต้สังกัดค่าย RPG ในเครือจีเอ็มเอ็ม แกรมมี่ ประกอบสมาชิกคู่ชาย-หญิง ได้แก่ "จั๊ก - ชวิน จิตรสมบูรณ์" ตำแหน่ง กีต้าร์, ร้องนำ และ "หญิง - พรวิสา มีลาภสม" ตำแหน่ง ร้องนำ
โดยออกอัลบั้มร่วมกันถึงสองชุด อัลบั้มชุดแรกในชื่อ "Double You" ในปีพ.ศ. 2541 ภายใต้สังกัด แกรมมี่แกรนด์ ในเครือจีเอ็มเอ็ม แกรมมี่ มีเพลงเปิดตัวได้แก่ เพลง โดนเหมือนกัน (ร้องโดย: จั๊ก-หญิง), เพลง เหนื่อย (ร้องโดย: จั๊ก), เพลง เธอสวย (ร้องโดย: จั๊ก) เพลง ฉันผิดเอง (ร้องโดย: หญิง) เป็นต้น
ต่อมาได้ออกอัลบั้มชุดที่สองในชื่อ "Glow in the Dark" ในปี พ.ศ. 2543 โดยได้ย้ายค่ายมาอยู่ภายใต้สังกัด RPG ซึ่งอยู่ในเครือแกรมมี่เช่นกัน เปิดตัวด้วยเพลง ฉันจะตาม, รักฉันเพราะอะไร และเพลง ตัวจริง...ของเธอ เป็นต้น
วงดับเบิ้ลยู มีผลงานเพลงที่สร้างชื่อเสียงได้แก่ เพลง เหนื่อย, เธอสวย, ฉันผิดเอง, ฉันจะตาม, รักฉันเพราะอะไร และเพลง ตัวจริง...ของเธอ
ปัจจุบันหลังแยกวง จั๊กหันมาเป็นนักร้องเดี่ยว นักแต่งเพลง อีกทั้งยังเป็นนักแสดงอีกด้วย อีกทั้งยังเป็นนักร้องนำวง ดิ โอฬาร โปรเจ็คต์ ด้วย ส่วนหญิงหันไปออกอัลบั้มแนวลูกทุ่งในชื่อ "หญิง ร็อคสยาม"
ผลงาน.
Double You (พ.ศ. 2541).
สังกัด แกรมมี่แกรนด์
Glow in the Dark (พ.ศ. 2543).
 สังกัด RPG
โคลอสเซียม

โคลอสเซียม , โคลิเซียม  หรือทวิอัฒจันทร์ฟลาเวียน  เป็นสนามกีฬากลางแจ้งขนาดใหญ่ตั้งอยู่ใจกลางกรุงโรม เริ่มสร้างขึ้นในสมัยจักรพรรดิแว็สปาซิอานุสแห่งจักรวรรดิโรมัน และสร้างเสร็จในสมัยของจักรพรรดิติตุสในคริสต์ศตวรรษที่ 1 อัฒจันทร์เป็นรูปวงกลมก่อด้วยอิฐและหินทรายวัดโดยรอบได้ประมาณ 527 เมตร สูง 57 เมตร สามารถจุผู้ชมได้ประมาณ 50,000 คน มีการออกแบบอย่างชาญฉลาดโดยสร้างให้สนามกีฬามีลักษณะเป็นรูปวงรี เพื่อให้ผู้ชมรู้สึกเข้าใกล้นักกีฬา และมีการออกแบบทางระบายน้ำเพื่อไม่ให้น้ำท่วมขังในสนามขณะเกิดฝนตก ถือเป็นต้นแบบของสนามกีฬาต่าง ๆ ในปัจจุบัน ใช้เวลาก่อสร้างประมาณ 10 ปี
7 กรกฎาคม พ.ศ. 2550 โคลอสเซียมได้รับเลือกให้เป็น 1 ในเจ็ดสิ่งมหัศจรรย์ของโลกยุคใหม่ จากการลงคะแนนทั่วโลกทั้งทางอินเทอร์เน็ตและโทรศัพท์มือถือ
ซีล (วงดนตรี)

ซีล (Zeal) เป็นวงดนตรีสัญชาติไทย สังกัด มีเรคคอร์ดส ในเครือ มิวซิกมูฟ มีสมาชิกของวง 5 คน ศึกษาที่มหาวิทยาลัยศรีนครินทรวิโรฒ สาขาวิชาดุริยางคศาสตร์สากล จึงได้รวมตัวกันเป็นวงดนตรี ปัจจุบันมีสมาชิกใหม่เพิ่มอีก 1 คน คือ ศิลา นามเทพ ตำแหน่งกีต้าร์
พวกเขาประสบความสำเร็จกับเพลงฮิตมากมาย อาทิ สองรัก, โง่เขลา, ล้มทั้งยืน, จูบลา, อย่าอยู่คนเดียว, พบเพื่อเพียงผ่าน, หมดชีวิต (ฉันให้เธอ) และเพลงอื่น ๆ อีกมากมาย
ก่อนออกอัลบั้มเป็นของตัวเอง วงซีลยังเคยเป็นวงแบ็กอัพให้กับอรอรีย์ จากการชักชวนของวงพอสจนได้แบ็คอัพให้ศิลปินอื่นๆ อาทิ สุนิสา สุขบุญสังข์, ฐิติ เวชบุล, ธงไชย แมคอินไตย์, เสาวลักษณ์ ลีละบุตร, สุนิตา ลีติกุล และ พันกร บุณยะจินดา และก่อนหน้า ชุ มือกีต้าร์ของวง ได้เคยทำวงดนตรีมาก่อน ในชื่อวง "บ็อกเซอร์" ส่วนศิลาก็เคยทำแบ็คอัพให้ลานนา คัมมินส์ ตอนแรกทางวงจะตั้งชื่อว่า SIL (Sorry I’m late) ที่แปลว่าขอโทษมาสาย แต่ชื่อฟังละม้ายคล้ายซิลลี่ ฟูลส์ จึงตัดสินใจเปลี่ยนเป็นวงซีล ที่แปลว่ามุ่งมั่น ตั้งใจ โดยได้คำจากดิคชั่นนารี
ผลงาน.
อัลบั้ม ลิทเทิล ร็อก โปรเจกต์ (4 พฤศจิกายน พ.ศ. 2546).
ลิทเทิล ร็อก โปรเจกต์ ด้วยการจับมือกันของจาก 3 ค่ายเพลงร็อค อย่าง มอร์ มิวสิค,จีนี่ เรคคอร์ดส และอัพจี อัลบั้มพิเศษ ลิทเทิล ร็อก โปรเจกต์ จึงเกิดขึ้น จากการรวมกันเฉพาะกิจ ของ 7 วงร็อครุ่นใหม่มาแรง Clash, ABnormal, Paradox, I-zax, Ultra Chuadz, Zeal และ KALA (กะลา) ที่กลับการปลุกกระแสตำนานเพลงร็อคมือขวา ไมโคร โดยนำเอา 25 บทเพลงฮิต มาเรียบเรียงและร้องใหม่ ในสไตล์ของแต่ละวง และมีด้วยกันทั้งหมด 2 เพลง เช่น ใจโทรม ๆ ในอัลบั้มหมื่นฟาเรนไฮต์ กับ ยังไม่ตาย ในอัลบั้มอำพลเมืองดี
อัลบั้ม MORE CATTLE (7 พฤศจิกายน พ.ศ. 2549).
MORE CATTLE เป็นอัลบั้มรวมเพลงใหม่จาก 5 ศิลปิน(Blackhead, Instinct, Zeal, The King Kong, ธรรพ์ณธร)
อัลบั้ม Play! (26 มิถุนายน พ.ศ. 2552).
PLAY! Project ฉลองครบ 25 ปีของ จีเอ็มเอ็ม แกรมมี่ เป็นการนำเอาเพลงฮิต ๆ ของศิลปินชื่อดังในอดีต มาทำใหม่ เรียบเรียงใหม่ โดยศิลปินร็อกรุ่นใหม่ โดยวงซีลเป็นวงแรก และเลือกเพลงไม่ต้องการเห็นบางคน (ที่ไม่รักกัน) ของ นันทิดา แก้วบัวสาย มา Cover ลงในอัลบั้ม
พระองคุลิมาลเถระ

องคุลิมาล หรือ พระองคุลิมาลเถระ เป็นบุคคลสำคัญในยุคต้นแห่งพุทธศาสนา โดยเฉพาะตามพุทธประวัติพุทธฝ่ายเถรวาท เดิมนั้นเป็นโจรปล้นฆ่าคน แต่ภายหลังมีศรัทธาในพุทธศาสนา ได้กลับใจบวชเป็นพระภิกษุ และบรรลุเป็นพระอรหันต์ อีกทั้งมียังบทสวดของท่านอีกด้วย ชื่อ อังคุลิมาลปริตร คำว่า องคุลิมาล นั้นมาจากภาษาบาลี องฺคุลิมาล, จาก องฺคุลิ (นิ้วมือ) + มาล (มาลัย สร้อยคอ สาย แถว) แปลว่า ผู้มีนิ้วมือเป็นมาลัย
แต่เดิมนั้นองคุลิมาลชื่อว่า อหิงสกะ เป็นบุตรของปุโรหิตในราชสำนักของ พระเจ้าปเสนทิโกศล เมืองสาวัตถี บิดามีนามว่า "คัคคะ" มารดามีนามว่า นางมันตานี อหิงสกะได้ไปเรียนวิชาที่เมืองตักกสิลา และสามารถเรียนได้รวดเร็วอีกทั้งยังปรนนิบัติอาจารย์อย่างดี จนเป็นที่รักใคร่ของอาจารย์อย่างมาก เป็นเหตุให้ศิษย์อื่นริษยา จึงยุยงอาจารย์ว่าองคุลิมาลคิดจะทำร้าย อาจารย์จึงคิดจะกำจัดองคุลิมาลเสีย โดยบอกกองคุลิมาลว่า ถ้าจะสำเร็จวิชาต้องฆ่าคนให้ได้ 1,000 คนเสียก่อน องคุลิมาลจึงออกเดินทางฆ่าคน แล้วตัดนิ้วหัวแม่มือมาคล้องที่คอเพื่อให้จำได้ว่าฆ่าไปกี่คนแล้ว เหตุนี้เอง อหิงสกะจึงได้รับสมญานามว่า องคุลิมาล เมื่อฆ่าจนครบ 999 คน ก็มาพบพระพุทธเจ้า และได้เลื่อมใสในพระพุทธศาสนา ออกบวชเป็นพุทธสาวก
เรื่องราวขององคุลิมาลมีการเล่าขยายความเอาไว้ในเรื่อง กามนิต ของคาร์ล อดอล์ฟ เจลเลอร์รุป กวีชาวเดนมาร์ก
ทวินันท์ คงคราญ

ทวินันท์ คงคราญ ชื่อเล่น จ๊ะโอ๋ ผู้อำนวยการฝ่ายสื่อสารองค์กร สถานีวิทยุโทรทัศน์กองทัพบก เลขานุการ สถานีวิทยุโทรทัศน์กองทัพบก ที่ปรึกษาพิเศษโครงการประชาสัมพันธ์ศาลปกครอง ที่ปรึกษาพิเศษโครงการประชาสัมพันธ์คณะกรรมการป้องกันและปราบปรามการทุจริตแห่งชาติ (ปปช.), คณะทำงานด้านการประชาสัมพันธ์ ศูนย์ประสานการปฏิบัติภารกิจที่ 5 (ศูนย์ 5/กอรมน.) กรณี สถานการณ์จังหวัดชายแดนใต้, ที่ปรึกษาพิเศษหลักสูตรการประชาสัมพันธ์ วิทยาลัยเสนาธิการทหารทุกเหล่าทัพ และหลักสูตรผู้บังคับการสำนักงานตำรวจแห่งชาติ ที่ปรึกษาพิเศษโครงการประชาสัมพันธ์สถาบันพระปกเกล้า ที่ปรึกษางานประชาสัมพันธ์ โรงพยาบาลพระมงกุฎเกล้าฯ, และ
กรรมการบริหารสมาคมนักประชาสัมพันธ์แห่งประเทศไทย กรรมการประชาสัมพันธ์สภาสังคมสงเคราะห์ และอดีตนางแบบ, นางงาม, นักร้อง, พิธีกรชาวไทย เกิดเมื่อวันที่ 1 มิถุนายน 2507
โฆษก คปค..
ขณะที่มีการรัฐประหารในประเทศไทย พ.ศ. 2549 โดยคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ทวินันท์ เป็นสุภาพสตรีคนแรก ที่ทำหน้าที่ประกาศคำสั่งของคณะรัฐประหาร โดยได้ประกาศคำสั่งต่าง ๆ ดังนี้
การสร้างวงจรรวมขนาดใหญ่มาก

การสร้างวงจรรวมขนาดใหญ่มาก  เป็นกระบวนการในการสร้างวงจรรวม โดยการรวมทรานซิสเตอร์นับพันตัวให้อยู่ในชิปตัวเดียว VLSI เริ่มต้นในทศวรรษที่ 1970 เมื่อเทคโนโลยีของสารกึ่งตัวนำที่สลับซับซ้อน และเทคโนโลยีสื่อสารทั้งหลายกำลังถูกพัฒนา ไมโครโพรเซสเซอร์เป็นตัวอย่างหนึ่งของ VLSI 
การพัฒนา.
ชิปเซมิคอนดักเตอร์ครั้งแรกประกอบด้วยสองทรานซิสเตอร์ มีการเพิ่มทรานซิสเตอร์มากขึ้นต่อมาและเป็นผลให้มีการทำงานของแต่ละหน้าที่มากขึ้น หรือหลาย ๆ ระบบถูกรวมเข้าด้วยกันตลอดช่วงเวลา วงจรรวมตัวแรกถูกทำขึ้นประกอบด้วยอุปกรณ์เพียงไม่กี่ตัว มากสุด อาจจะมีสักสิบไดโอด, ทรานซิสเตอร์, ตัวเก็บประจุและตัวต้านทาน ทำให้เป็นไปได้ที่จะบรรจุลอจิกเกทหนึ่งหรือมากกว่าหนึ่งเกทลงในอุปกรณ์เดียว ตามที่เรียกกันตอนนี้ว่า เป็นการรวมวงจรขนาดเล็ก  หรือ SSI การปรับปรุงด้านเทคนิคต่อมานำไปสู่อุปกรณ์ที่มีหลายร้อยลอจิกเกทที่เรียกว่าการรวมวงจรขนาดกลาง  หรือ MSI การปรับปรุงเพิ่มเติม จะนำไปสู่ การรวมวงจรขนาดใหญ่  หรือ LSI คือระบบที่มีอย่างน้อยหนึ่งพันลอจิกเกท เทคโนโลยีในปัจจุบันได้ขยายออกไปไกลจากจุดนี้ไปแล้ว และไมโครโปรเซสเซอร์ในปัจจุบันมีหลายล้านลอจิกเกทและพันล้านของ ทรานซิสเตอร์เดี่ยว ๆ
ครั้งหนึ่ง มีความพยายามที่จะตั้งชื่อและปรับระดับต่าง ๆ ของการรวมกลุ่มขนาดใหญ่ที่สูงกว่า VLSI คำเช่นการสร้างวงจรรวมขนาดยิ่งใหญ่  หรือ ULSI ถูกนำมาใช้ แต่จำนวนมากของเกทและทรานซิสเตอร์ที่มีอยู่ใน อุปกรณ์ที่พบนำมาซึ่งความแตกต่างในการโต้แย้ง คำที่สูงกว่า VLSI จึงไม่ได้นำมาใช้งาน อย่างแพร่หลาย
ณ ต้นปี 2008 ตัวประมวลผลที่มีทรานซิสเตอร์เป็นพันล้านตัวได้ถูกใช้ในเชิงพาณิชย์ เรื่องนี้กลายเป็นเรื่องธรรมดามากขึ้นขณะที่การผลิตเซมิคอนดักเตอร์ขั้นสูงจากรุ่นที่แล้ว ของกระบวนการ 65 นาโนเมตร การออกแบบในปัจจุบัน แตกต่างจากอุปกรณ์ที่เก่าแก่ที่สุด ที่ใช้ระบบอัตโนมัติที่ครอบคลุมการออกแบบและการสังเคราะห์ตรรกะอัตโนมัติที่จะใช้วางตัวทรานซิสเตอร์ ที่ช่วยให้ความซับซ้อนในการทำงานของตรรกะที่สูงขึ้น บางบล็อกตรรกะที่มีประสิทธิภาพสูง เช่น เซลล์ SRAM (Static random-access memory) ยังได้รับการออกแบบด้วยมือ เพื่อให้แน่ใจว่ามีประสิทธิภาพสูงสุด เทคโนโลยี VLSI อาจจะย้ายไปยัง งานสร้างขนาดเล็กลงไปอีกต่อไป ด้วยการเปิดตัวของเทคโนโลยี NEMS (Nanoelectromechanical systems)
การออกแบบโครงสร้าง.
การออกแบบโครงสร้างของ VLSI เป็นวิธีการแบบแยกส่วนที่มีต้นตอมาจาก Carver Mead และ Lynn Conway เพื่อการประหยัดพื้นที่ชิป โดยการลดพื้นที่เชื่อมต่อระหว่างการผลิต สิ่งนี้สามารถทำได้โดยการจัดเตรียมซ้ำ ๆ ของบล็อกแมโครสี่เหลี่ยม ซึ่งสามารถเชื่อมต่อโดยการเดินสายให้ติดกัน ตัวอย่างเช่นมีการแบ่งรูปแบบของตัว adder ให้อยู่ในแถวของเซลล์ ชิ้นบิตเท่า ๆ กัน ในการออกแบบที่ซับซ้อน โครงสร้างนี้อาจจะทำได้โดยการลำดับชั้นการทำ nesting 
การออกแบบโครงสร้าง VLSI ได้รับความนิยมในช่วงต้นปี 1980 แต่สูญเสียความนิยมในภายหลัง เพราะการถือกำเนิดของการจัดวางและเครื่องมือการกำหนดเส้นทางทำให้เกิดการสูญเสียจำนวนมากของพื้นที่โดยการกำหนดเส้นทาง ซึ่งเป็นที่ยอมทนรับเพราะความคืบหน้าของกฎของมัวร์ เมื่อมีการแนะนำภาษาคำอธิบายฮาร์ดแวร์ KARL ในกลางช่วงปี 1970 Reiner Hartenstein ประกาศคำว่า "การออกแบบโครงสร้าง VLSI" (เดิมเป็น "การออกแบบโครงสร้าง LSI") สะท้อนวิธีการเขียนโปรแกรมโครงสร้างของ Edsger Dijkstra โดยขั้นตอนการทำ nesting เพื่อหลีกเลี่ยงโปรแกรมโครงสร้างสปาเก็ตตี้ที่วุ่นวาย
รายพระนามพระมหากษัตริย์ทั่วโลกตามรัชกาล

นี่คือรายพระนามพระมหากษัตริย์ทั่วโลกตามรัชกาลที่จัดเรียงประมุขที่ครองราชย์นานที่สุดในโลก ตามระยะเวลาของรัชกาล
พระมหากษัตริย์ในรัฐเอกราชที่ครองราชย์ตามวันที่พิสูจน์ได้แน่นอน.
ตารางข้างล่างรวมพระมหากษัตริย์ 25 พระองค์ที่ได้รับการยอมรับว่าครองราชย์นานที่สุดในรัชสมัยทั้งหมดหรือส่วนใหญ่ คอนสแตนตินที่ 8 และเบซิลที่ 2 จักรพรรดิไบแซนไทน์ที่ครองราชย์ 66 ปี (ค.ศ. 962–1028) และ 65 ปี (ค.ศ. 960–1025) ตามลำดับ ไม่ได้นับรวมในนี้ เนื่องจากมีบางช่วงที่ครองราชย์เป็นจักรพรรดิผู้เยาว์ร่วมกับจักรพรรดิผู้อาวุโส
ผู้สำเร็จราชการไม่นับรวมกับพระมหากษัตริย์ นั่นจึงเป็นเหตุผลให้พระเจ้าหลุยส์ที่ 14 แห่งฝรั่งเศสได้รับการจัดให้เป็นพระมหากษัตริย์ที่ทรงครองราชย์นานที่สุด แม้ว่าอานาแห่งออสเตรีย พระราชมารดา ทรงเป็นผู้สำเร็จราชการแทนพระองค์เป็นเวลา 8 ปี และไม่มีการแยกแยะระหว่างพระมหากษัตริย์ในระบอบสมบูรณาญาสิทธิราชและราชาธิปไตยภายใต้รัฐธรรมนูญ นั่นทำให้สมเด็จพระราชินีนาถเอลิซาเบธที่ 2 จัดให้อยู่ในอันดับที่ 2 แม้ว่าพระองค์จะเป็นเพียงประมุขในนาม
ราชอาณาจักรเนเธอร์แลนด์

ราชอาณาจักรเนเธอร์แลนด์  เป็นรัฐเอกราชซึ่งมีดินแดนในยุโรปตะวันตกและแคริบเบียน ราชอาณาจักรสี่ส่วน อารูบา กือราเซา เนเธอร์แลนด์ และ ซินต์มาร์เติน ถูกเรียกว่า "ประเทศ" และมีส่วนร่วมบนรากฐานความเสมอภาคเป็นประเทศร่วม (partner) ในราชอาณาจักร ทว่าในทางปฏิบัติ เนเธอร์แลนด์ (ซึ่งมีพื้นที่และประชากรเป็นราว 98% ของราชอาณาจักร) บริหารจัดการกิจการแห่งราชอาณาจักรส่วนใหญ่ ในนามของทั้งราชอาณาจักร โดยอารูบา กือราเซา และ ซินต์มาร์เตินพึ่งพิงเนเธอร์แลนด์
ประเทศองค์ประกอบ (constituent country) ส่วนใหญ่ของเนเธอร์แลนด์ (และราชอาณาจักร) ตั้งอยู่ในทวีปยุโรป ยกเว้นเทศบาลพิเศษสามแห่ง (โบแนเรอ ซินต์เอิสตาซียึสและซาบา) ที่ตั้งอยู่ในแคริบเบียน ประเทศองค์ประกอบอารูบา กือราเซาและซินต์มาเตินตั้งอยู่ในแคริบเบียนเช่นกัน
ซูรินามถือเป็นประเทศหนึ่งในราชอาณาจักรตั้งแต่ พ.ศ. 2497 จนถึง พ.ศ. 2518 ขณะที่เนเธอร์แลนด์แอนทิลลีสเป็นประเทศหนึ่งของราชอาณาจักรตั้งแต่ พ.ศ. 2497 จนถึง พ.ศ. 2553 ซูรินามกลายสภาพไปเป็นสาธารณรัฐเอกราช และเนเธอร์แลนด์แอนทิลลีสถูกยุบไปเป็นประเทศอารูบา (นับตั้งแต่ พ.ศ. 2529) กือราเซาและซินต์มาร์เติน (นับตั้งแต่ พ.ศ. 2553) และเทศบาลเมืองของเนเธอร์แลนด์ โบแนเรอ ซาบา ซินต์เอิสตาซียึส เนเธอร์แลนด์นิวกินี ถือว่าเป็นดินแดนส่วนหนึ่งของราชอาณาจักรจนถึง พ.ศ. 2505 แต่มิใช่เขตปกครองตนเอง และมิได้ถูกกล่าวถึงในกฎบัตร
การปกครอง.
ราชอาณาจักรเนเธอร์แลนด์ในปัจจุบันประกอบด้วย 4 ประเทศ ได้แก่
ราชอาณาจักรเดนมาร์ก

ราชอาณาจักรเดนมาร์ก  คือระบอบราชาธิปไตยภายใต้รัฐธรรมนูญและประชาคมที่ประกอบด้วยส่วนที่เป็นอิสระต่อกันสามส่วน:เดนมาร์กทางตอนเหนือของยุโรป, หมู่เกาะแฟโรในมหาสมุทรแอตแลนติก และ กรีนแลนด์ ใน อเมริกาเหนือ โดยมีเดนมาร์กเป็นดินแดนศูนย์กลางที่เป็นที่ตั้งของสถาบันทางด้านการยุติธรรม, การปกครอง และ การบริหาร ความสัมพันธ์ระหว่างรัฐในเครือราชอาณาจักรเดนมาร์กเรียกว่า "Rigsfællesskabet"  พระประมุขพระองค์ปัจจุบันของราชอาณาจักรเดนมาร์กคือ สมเด็จพระราชาธิบดีเฟรเดอริกที่ 10 แห่งเดนมาร์ก
ในบรรดาสมาชิกทั้งสามก็มีแต่เดนมาร์กเท่านั้นที่เป็นสมาชิกของสหภาพยุโรป.
เทนนิส

เทนนิส  เป็นกีฬาที่เล่นในร่มหรือกลางแจ้ง แบ่งเป็น 2 ฝ่ายแข่งกัน โดยมีผู้เล่นในประเภทเดี่ยวฝ่ายละ 1 คน และผู้เล่นในประเภทคู่ฝ่ายละ 2 คน ใช้ไม้เทนนิสตีส่งลูกไปมาเหนือตาข่ายภายในเขตที่กำหนด โดยพยายามตีลูกให้ลงในแดนคู่แข่ง จนคู่แข่งไม่สามารถตีลูกกลับมาลงในแดนของเราได้
เทนนิสเป็นเกมกีฬาชนิดหนึ่งซึ่งใช้ไม้แร็กเก็ต ถือกำเนิดในยุโรปช่วงปลายศตวรรษที่ 19 ช่วงแรกๆนั้นเทนนิสได้แพร่ขยายไปยังกลุ่มประเทศที่ใช้ภาษาอังกฤษ โดยเฉพาะกลุ่มชนชั้นสูง แท้จริงแล้วเทนนิสเป็นกีฬาสากลและเป็นเกมที่เล่นกันเกือบทุกประเทศทั่วโลก ตั้งแต่ปี ค.ศ.1926 ซึ่งมีการจัดทัวร์นาเมนต์ครั้งแรก เทนนิสจึงได้กลายเป็นกีฬาอาชีพ เทนนิสได้ถูกบรรจุลงในกีฬาโอลิมปิก ณ โซล ปี ค.ศ.1988
สนาม.
สนามเทนนิสจะมีขอบเขตเป็นสี่เหลี่ยมผืนผ้า และต้องมีพื้นที่รอบๆเพียงพอให้ผู้เล่นสามารถวิ่งไปตีลูกได้ คือทั้งสนามและโดยรอบควรมีพื้นที่กว้างอย่างน้อย 27 ฟุต ยาวอย่างน้อย 78 ฟุต
พื้นสนาม.
ต้องเป็นพื้นผิวเรียบ สนามแต่ละพื้นผิวให้ความเร็วและการกระดอนของบอลที่แตกต่างกัน ได้แก่
วิธีการเล่น.
การเลือกแดน/เลือกเสิร์ฟ.
ผู้ตัดสินจะโยนเหรียญเพื่อตัดสินหาผู้ชนะ ซึ่งจะได้เลือก 1 ใน 3 ตัวเลือกต่อไปนี้
การตัดสินผู้ชนะ.
การตัดสินผู้ชนะของการแข่งขัน(match) ตัดสินจากจำนวนเซ็ต(set) ที่ได้กำหนดไว้ในการแข่งขันนั้น
โดยในแต่ละเซ็ตจะประกอบด้วยหลายๆเกม(game) และในแต่ละเกมจะประกอบไปด้วยการนับคะแนน(point) จากการเล่น ดังนี้
B

B (ตัวใหญ่: B, ตัวเล็ก: b) คืออักษรตัวที่สองและพยัญชนะตัวแรกในอักษรละติน 
ประวัติ.
อักษร B มีต้นกำเนิดจากอักษรภาพรูปบ้านในไฮโรกลิฟ ซึ่งพัฒนาเป็นอักษรฟีนิเชีย "เบ็ธ" (เป็นภาษาฟีนิเชียแปลว่าบ้าน) อักษรกรีก เบต้า หรือ บีตา และแพร่ผ่านอักษรอีทรัสคันไปเป็นอักษรละติน B ในที่สุด
การใช้งาน.
อักษร B ในภาษาส่วนมาก เช่นภาษาอังกฤษ บาลี มลายู อินโดนีเซีย รวมถึงสัทอักษรสากลใช้เพื่อแสดงถึงเสียงกัก ริมฝีปาก ก้อง (เสียง บ ในภาษาไทย) และบางภาษาใช้แสดงถึงเสียงพยัญชนะริมฝีปากอื่น ๆ 
นอกจากนี้ตัวอย่างการใช้งานของอักษร B ได้แก่
E

E (ตัวใหญ่: E ตัวเล็ก: e) เป็นอักษรตัวที่ 5 และอักษรสระตัวที่ 2 ในอักษรละติน ถือเป็นอักษรที่มีการใช้งานมากที่สุดในหลายภาษา เช่น ภาษาเช็ก, เดนมาร์ก, ดัตช์, อังกฤษ, ฝรั่งเศส, เยอรมัน, ฮังการี, ละติน, ลัตเวีย, นอร์เวย์, สเปน และสวีเดน
ความหมาย.
E ในสมการ E=mC2 หมายถึง พลังงาน (Energy)
e- คือสัญลักษณ์ของ อิเล็กตรอน
E ย่อมาจาก อิเล็กทรอนิค
F

"เนื่องจากข้อจำกัดทางเทคนิค ทำให้หน้า "F#" นั้นมาที่หน้านี้ สำหรับบทความเกี่ยวกับภาษาโปรแกรม F# ดูภาษาเอฟชาร์ป
F (ตัวใหญ่:F ตัวเล็ก:f) เป็นอักษรละติน ลำดับที่ 6